Bila Besan Orang Jepun Sepontan Cakap Tak Faham Bahasa Jepun, Bikin Wargamaya Terhibur

Kalau bercakap tentang jodoh dan perkahwinan, ia adalah rahsia Allah. Ada sebab mengapa dia menjadi pasangan kita.

Bahkan tiada siapa menyangka, kita akan bertemu jodoh dengan pasangan yang berlainan latar budaya. Bak kata orang kata, dari mata turun ke hati dan bermulalah cinta.

Tular perkongsian daripada akaun TikTok Farahwaheeda dengan video yang berdurasi 18 saat itu telah mendapat tontonan 2 juta itu membuatkan wargamaya terhibur.

Kata-kata sepontan ibunya yang tidak memahami percakapan besannya itu membuatkan wargamaya terhibur.

“Mak faham ker.”
“Sepatah habuk aku tak faham.”

Video dirakam ketika kunjungan ibu bapa mentua adik bongsunya, Muhammad Izzuddin Md Ariffin, 28, di rumah ibunya dekat Kampung Bukit Badong, di sini, baru-baru ini.

Video itu memaparkan perbualan adiknya dengan mertuanya yang merupakan yang berasal dari negara Jepun ketika sedang menjamah hidangan. Sementelah itu, ibu pula dalam nada seloroh tidak memahami langsung perbualan mereka.

Menurut Farah Waheeda, ibunya berbesan dengan mereka sejak dua tahun lalu selepas adik berkahwin dengan isteri warga Jepun (Kanari Khaleelah, 27).

“Hubungan emak dan besannya baik malah ada berhubung menerusi panggilan video.

“Kiranya, mereka tidak bertemu sebelum ini jadi emak beritahu dia agak gementar untuk jumpa besannya.

“Bagaimanapun, pertemuan itu berjalan dengan baik malah besan emak sangat ramah dan mereka cuba bersembang walaupun tidak faham bahasa masing-masing.”

ADIK JADI PENTERJEMAH

Menerusi video yang berlainan, kelihatan adiknya menjadi penterjemah dalam pertemuan antara ibu dan besannya.

“Emak ada belajar bahasa Jepun yang asas saja melalui ‘Google Translate’ seperti ungkapan selamat datang, apa khabar, jemput makan dan lain-lain yang ringkas saja.

“Mujurlah adik ada maka dia yang jadi penyelamat dengan menjadi penterjemah emak dan besannya.

“Seronok lihat kemesraan mereka dan sebagai tanda kenangan, emak dan besannya ada bertukar hadiah dengan satu sama lain. Besan emak juga menangis ketika bersalaman dengan emak sebelum pulang ke Jepun.”

WARGAMAYA TERHIBUR AYAT SEPONTAN TAK FAHAM BAHASA JEPUN


Jangan Salahkan Makanan Laut Sebagai Punca Gout.  Baca Perjelasan Dr Ni!

Banyak mitos tentang penyakit gout yang kita dengar dan baca menyebabkan sebilangan daripada masyarakat salah faham tentang penyakit tersebut.

Ada yang beranggapan, penyakit gout melibatkan otot atau saraf, sedangkan fakta sebenar ia merupakan penyakit keradangan yang berlaku pada bahagian sendi disebabkan pengumpulan kristal asid urik di kawasan tersebut.

Gout berpunca daripada tahap asid urik yang tinggi di dalam darah individu. Pembentukan kristal berlaku apabila tahap asid urik di dalam badan terlampau tinggi iaitu lebih daripada 360 milimoles per litre (mmol/L).

Golongan lelaki berisiko mendapat gout dengan kadar nisbah 9:1 wanita bagaimanapun golongan wanita tetap boleh mendapat penyakit ini terutama selepas menopaus.

Asid urik merupakan bahan kumuhan berasal daripada sejenis protein yang dipanggil purin. Lazimnya, asid urik larut di dalam darah dan keluar melalui air kencing. Bagi penghidap gout, asid urik yang berlebihan tidak dibuang dan berkumpul di dalam sendi.

Ada yang berpendapat, dengan mengelak makanan yang mengandungi asid urik tinggi seperti makan makanan laut, daging dan alkohol, asid urik boleh kurang. Sebenarnya tanggapan ini salah.

MAKANAN LAUT BUKAN PUNCA GOUT
– Perkongsian Dr Norman Norawi
Kalau tayar kereta kita makan sebelah…di sebabkan ‘alignment’ tayar kita tak betul…
Adakah akan selesai masalah tu dengan hanya tukar tayar baru…itu lah analogi nya…
Maksud saya…

GOUT berpunca daripada sistem metabolisme PURINE yang terganggu akibat enzim ‘Xanthine oxidase’ yang tidak berfungsi dengan baik akibat pengambilan FRUKTOSA secara berlebihan…
akibatnya apabila kita makan makanan yang tinggi PURINE
(daging, udang, sotong dsbgnya ) maka paras asid urik kita akan meningkat yang menyebabkan keradangan sendi GOUT…
Yang kita buat cuma berpantang makanan laut dan daging…tanpa kita mengurangkan pengambilan FRUKTOSA tadi…
Lepas tu menyalah makanan laut sebagai ‘punca’ GOUT. ..
Sedangkan cara yang betul ialah membetulkan semula sistem metabolisme PURINE dalam tubuh kita dengan berhenti mengambil GULA & Fruktosa. ..
Maka selepas itu jika kita makan makanan laut & daging. ..tubuh kita dapat proses PURINE dengan baik dan tidak berlaku lagi pengumpulan asid urik dan masalah GOUT akan selesai. ..insyaallah

Tanda-tanda seseorang ada masalah metabolisme PURINE yang terganggu adalah masalah Hati Berlemak (Fatty Liver ) dan Metabolik Sindrom. ..
Betulkan dulu pengambilan makanan yang memudaratkan sistem metabolisme tubuh kita iaitu *makanan proses, tinggi GULA, tinggi asid lemak trans dan tinggi karbohidrat halus*…
Maka barulah selesai masalah GOUT secara keseluruhan nya…
Tetapi semasa tubuh kira masih lg bermasalah. ..mmg ler kena pantang makanan laut tadi…
Yang saya nak tekankan…jangan salahkan makanan laut sebagai “PUNCA” GOUT …sebab punca yang sebenarnya adalah berlebihan pengambilan FRUKTOSA !!


Tenang Kena ‘Bahan’ Dengan Kawan Akibat Isteri Bekalkan Makanan

Tahukah anda, antara cara untuk menjimatkan kos perbelanjaan harian anda adalah dengan membawa bekal makanan daripada rumah?

Baru-baru ini tular dia media sosial seorang lelaki sekumpulan lelaki sedang menjamu selera di sebuah restpran. Akan tetapi ada salah seorang sahabat mereka sedang menikmati bekalan yang dibekalkan oleh isterinya.

Namun lelaki terebut mengendahkan ‘ejekkan’ rakannya bahawa dia membawa bekalan Avengers dan Aiskrim.

video

Hakikatnya rakanya itu hanya bergurau dan pemilik bekal tersebut sedikitpun tidak mengambil hati atas gurauan rakannya itu. Video tersebut dapat perhatian ramai yang memuji sikap isterinya yang mengambil berat tentang suaminya dengan menyediakan bekalan makanan untuk dibawa ke tempat kerja

Berutung abang tu kerana miliki isteri yang cukup perihatin dengan membekalkan makanan dari rumah. Ramai wanita diluar sana yang mengimpikan untuk menjadi seorang isteri seperti isteri beliau.

Semoga ia menjadi inspirasi buat semua untuk lebih berjimat dan jadi inspirasi pada isteri yang lain untuk menjadi isteri yang dapat berkhidmat untuk suami.


‘Oxygen Absorber’ Dalam Botol Vitamin, Hati-hati Jangan Sampai Anak Termakan!

Perasan atau tidak, jika kita membeli vitamin contohnya, akan ada didalamnya satu plastik kecil yang mengandungi butiran lutsinar. Apakah itu?

Sebenarnya, ia adalah ‘Oxygen absorber’ diletakkan bertujuan untuk memastikan produk tersebut kekal kering dan menghindarkan dari berkulat.

Pun begitu, sebagai ibu bapa pastikan anak-anak kita tidak termakan isi di dalam bungkusan kecil  tersebut yang boleh mendatangkan keracunan pula.

Untuk lebih faham, ini dijelaskan oleh Pusat Racun Negara. Semoga perkongsian ini memberi manfaat.

‘SILICA GEL’ vs ‘OXYGEN ABSORBER’
SAMA TAPI TIDAK SERUPA

Pernahkah anda menjumpai bungkusan kecil yang mengandungi biji-biji kecil lutsinar yang tertulis ‘Silica gel’ di dalam kotak kasut yang baru atau ‘Oxygen absorber’ di dalam botol vitamin yang baru dibuka?

Pusat Racun Negara seringkali menerima laporan kes termakan kedua-dua bahan ini terutamanya di kalangan kanak-kanak.

Ada di antaranya disebabkan oleh rupa ‘Silica gel’ yang seakan-akan gula-gula dan menarik perhatian kanak-kanak untuk membuka bungkusan dan memasukkan kandungannya ke dalam mulut.

Percaya atau tidak? Ada juga orang dewasa yang termakan ‘Oxygen absorber’ dengan mi segera kerana bungkusannya menyerupai bungkusan perencah mi segera.

Tahukah anda fungsi kedua-dua bahan ini?

‘Silica gel’ adalah penyerap lembapan manakala ‘Oxygen absorber’ adalah penyerap oksigen dan mempunyai FUNGSI YANG SAMA.

Kedua-duanya diletakkan di dalam bungkusan produk supaya sesuatu produk itu tidak mudah rosak, tidak teroksida atau tidak berkulat, dan memanjangkan jangka hayat produk.

Namun, apakah perbezaan antara penyerap lembapan dan penyerap oksigen?

PERBEZAAN PENYERAP LEMBAPAN DAN PENYERAP OKSIGEN

#1 KEGUNAAN
Kegunaannya mungkin berbeza mengikut kesesuaian produk. Penyerap lembapan biasanya diletakkan dalam produk pembungkusan seperti kasut atau beg tangan. Manakala penyerap oksigen pula biasa didapati dalam pembungkusan produk-produk makanan dan ubat-ubatan.

#2 KERACUNAN
Kebiasaannya kandungan penyerap lembapan adalah gel silika. Secara umum, gel silika tidak beracun namun berpotensi menyebabkan saluran pemakanan tersumbat jika termakan dengan jumlah yang sangat banyak terutamanya oleh kanak-kanak kecil.

Penyerap oksigen pula kebiasaannya diperbuat daripada serbuk besi (‘iron’) yang berwarna hitam. Bahan ini adalah toksik dan jika seseorang keracunan besi, ia akan menyebabkan simptom-simptom seperti muntah-muntah, cirit-birit (najis berwarna hitam) dan sakit perut. Malah, keracunan yang teruk boleh menyebabkan muntah darah, tekanan darah rendah, paru-paru berair dan kerosakan hati.

Oleh itu, berhati-hatilah menyimpan produk yang mempunyai kedua-dua bahan ini. Sentiasa pastikan bahan ini disimpan jauh daripada capaian kanak-kanak.


Nampak Biasa Aje, Teman Isteri Makan Tapi Itulah Pengikat Kasih.

Tugas isteri ini memang tak pernah habis. Sebaik buka mata, ada sahaja yang nak dilakukan. Lebih-lebih lagi jika ada anak kecil.

Malah masa makan pun, tidak tentu. Namun jika ada suami yang prihatin, tentu ia jadi tak sukar. Suami akan teman isteri makan bila settle uruskan anak-anak. Bukan mengada nak bermanja tapi inilah pengikat kasih. Inilah yang buat keluarga makin bahagia.

Begitu juga dengan perkongsian ini.

IKUTI PERKONGSIAN INI.

Semalam terjadi satu situasi di rumah yang saya rasa ramai boleh ambil iktibar.

Di meja makan sudah terhidang nasi dan lauk pauk untuk dimakan. Sedang kami asyik mula makan, anak kecil kami si Daisy menangis dan tak nak duduk diam.

Dia kerap datang ke meja makan dan menganggu mamanya Nora Azni makan. Kami letakkan di kerusi baby untuk makan bersama pun tak nak. Berterusan menangis.

Isteri saya yang baru sahaja mula makan terpaksa berhenti dan mengambil Daisy untuk disusukan. “I susukan Daisy dulu ye, U makanlah dulu”. Dia pun masuk ke bilik.

Saya terus suap sekali nasi beserta daging masak sup beserta sambal mangga muda yang sangat membuka selera. Kemudian saya tinggalkan sahaja pinggan makan yang masih belum saya habiskan dan bergegas basuh tangan di sinki dapur.

Tinggallah Jasmine, Akbar, Umi saya dan Jururawat pembantu Umi meneruskan makan.

Saya masuk ke bilik, tutup pintu dan ditanya oleh isteri. “La, kenapa tak makan je dulu?”, “takpe, I tunggu U, kita makan sama nanti” jawab saya sambil mengusap pipinya.

“Terima kasih sayang” jawabnya manja bercampur seronok. Saya pun duduk dan menunggu isteri saya selesai sambil tengok tv.

Bukan saya tak nak suapkan, cuma dia pernah beritahu yang dia hilang selera dan rasa kenyang bila makan sambil menyusukan anak.

TEMAN ISTERI URUSKAN ANAK

Rupanya Daisy lapar susu dan mengantuk. Selesai tidurkan dia, kami pun berdua keluar semula sambil berpimpinan tangan untuk menyertai kembali mereka yang sedang makan.

Mungkin ada yang bertanya, “sampai 2 orang nak tidurkan anak?” Sebenarnya tak perlu pun. Saya boleh sahaja teruskan makan dan biarkan isteri saya berhenti makan dan menyusukan anak.

Bila baca semula ayat terakhir tu lagi sekali patutnya kita boleh nampak, betul tak? Sampainya hati saya terus makan dengan sedap tapi si isteri terpaksa putus suap untuk susukan anak. Saya tak sampai hati.

Semasa saya menjaga Daisy sebelum itu, dia bertungkus-lumus masak di dapur. Dengan sup daging, ikan goreng, telur dadar dan sambal mangga muda. Lauk tu semua bukan tiba-tiba ada secara magik.

Selesai masak, dia sediakan tempat makan pula. Alas pinggan siap terletak, pinggan makan dan hidangan lauk, siap tersusun. Sebelum makan, nasi pun dia sendukkan ke dalam setiap pinggan.

Dia buat semua tu untuk saya dan keluarga. Jika ditanya perlu ke saya teman dia untuk susukan anak pada waktu itu? Jawapannya YA yang besar. Sangat perlu. Makan bersama suami dan isteri adalah satu pengalaman atau aktiviti yang sangat menyeronokkan bagi kami. Ia satu cara kami eratkan perhubungan.

HARGAI ISTERI

Berhenti makan dan meneman si dia supaya kami boleh sambung makan bersama ialah tanda saya menghormati dan menghargai isteri.

Kita tak nampak benda ini penting jika kita tidak sedar. Tetapi percayalah yang ini satu perbuatan yang membuatkan isteri sangat gembira. Dia rasa dihargai, disayangi dan dihormati.

Jika ada yang kata isteri saya bertuah kerana saya cakna benda ni semua, sebenarnya kebahagiaan itu tercipta dari dua arah. Saya melayan dia dengan baik kerana dia melayan saya dengan sangat baik.

Bukalah mata, ambillah peluang untuk menunjukkan yang kita menghargai, menyayangi dan menghormati pasangan kita.

Sekadar perkongsian dari hati seorang suami. Semoga bermanfaat.

Jemput follow saya Akhtar Syamir. Saya selalu menulis mengenai hubungan suami isteri, kekeluargaan dan isu semasa.

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.

Sumber: Akhtar Syamir


“Belajar Iqra Sambil Baca Al-Quran Untuk Baby.” Sedar Kekurangan Diri, Mawar Rashid Tak Malu Upah Guru Mengaji Betulkan Bacaan.

Belajar membaca dan mendalami Al-Quran adalah satu amalan yang bagus lagi-lagi bagi wanita yang sedang hamil.

Memperbanyakkan amalan membaca ayat-ayat suci al-quran baik untuk bayi dalam kandungan.  Tak perlu malu utk mengaku tak pndai mengaji yang penting kita masih di beri peluang dan kesempatan untuk belajar mengaji. Ramai yang masih tak pndai membaca al quran walau umur sudah lanjut usia, tapi selagi masih bernyawa kita masih ada peluang utk belajar.

Itu yang cuba dipraktikkan oleh bakal ibu yang cantik manis bernama Mawar Rashid. Isteri kesayangan Raden Ahmad Faizal Yaakob atau lebih mesra dipanggil Raf Yaakob.

Menerusi laman instagramnya, Mawar memperkenalkan ustazah yang membantunya dalam memperkasakan lagi bacaan ayat suci -al-Quran.

Memperkenalkan ustazah Mawar. Dia sama umur Mawar, and dia pun tengah pregnant sama bulan dengan Mawar. Sepanjang Mawar pregnant ni, Nad ni la jadi guru mengaji Mawar, lepas blajar iqra, we all sama2 baca Al-Quran untuk baby we all.. Memang niat Mawar sbelum pregnant lagi nak belajar balik untuk mengaji dengan lancar, agar Mawar lebih dekat ngan Al-Quran.

“Tapi Mawar tak sempat lagi menguruskan masa Mawar atas urusan kerja yang terlalu padat. Jadi Mawar ambil kesempatan time preggy ni, untuk memulakan kelas mengaji yang telah lama ada dalam niat hati Mawar ni. Insyaa’Allah akan maintain kelas mengaji atau kelas apa2 demi menambahkan ilmu pengetahuan agama sampai bila2 pun tak apa. Itu hajatnya la, kita perlu dream big kan. Hehe..

Menurut Mawar, sebelum ni dia memang boleh baca Al-Quran, tapi tak beberapa lancar.

“Mawar tak malu untuk share sebab Mawar sedar ni kekurangan Mawar. Buat apa kalau kita nak bangga dengan benda yang kita tak pandai/ tak ada kan? Biar hati ni jujur daripada kita menipu diri sendiri dan orang lain.

“Mawar punya goals, belajar sampai dapat baca Al-Quran dengan lancar, dan dapat menghayati ayat2 yang Mawar baca. Insyaa’Allah ? And Mawar share ni agar dapat memberi semangat kat org luar di sana yang kita tidak pernah terlambat untuk memulakan sesuatu yang baik. Mawar doakan agar kita semua sentiasa istiqamah(berterusan) hingga ke akhir hayat ?


Bila Jenguk Orang Tua Di Kampung. Doktor Ni Pesan, Jangan Culas  Tengokkan Buku Temujanji Klinik Mereka!

Meluahkan rasa kasih sayang dan prihatin kepada orang tua kita, selain bertanya khabar melalui telefon, andai ada masa dan cuti yang panjang, jengok-jengoklah mereka di kampung.

Pasti, bila terlihat sahaja kelibat anak balik ke rumah sudah membuatkan ibu ayah tersenyum bahagian.

Manakala doktor ini pula berpesan, ambil juga peluang bercuti dikampung dengan kita lihat buku temujanji klinik, agar kesihatan orang tua kita dipantau dengan sebaiknya.

Ayuh ikuti lagi saranan doktor ini untuk kebaikan bersama.

Cuba sesekali apabila balik kampung, tengok buku temujanji klinik mak dan abah samada temujanji diikuti.

Cuba tengok pil-pil ubat mak dan abah. Tanyakan berapakah kekerapan ubat-ubat diambil samada menepati arahan doktor seperti tertulis di plastik bungkusan ubat.

Tiada masalah jika ada penyakit kencing manis dan darah tinggi. Masalah timbul apabila timbul komplikasi penyakit yang disebabkan culas ubat dan culas temujanji.

Cakna kesihatan mak dan abah pun adalah antara cara kita menunjukkan kasih sayang kita. Maka ambillah peluang apabila pulang ke kampung sempena cuti kali ini.


“Jangan Kecam Tengok Parents Bawa Anak Keluar, Dah Lama Anak-Anak Tak Tengok Dunia Luar. Yang Penting Ikut SOP.”

Kelonggaran SOP yang diumumkan membuatkan ramai menarik nafas lega. Apatah lagi, sekian lama anak-anak terkurung di rumah tidak boleh keluar ke taman mahupun melakukan aktiviti riadah.

Namun, ada juga yang kurang bersetuju memandangkan kes positif Covid-19 masih tinggi selain Varian Delta yang mengganas.Mengulas mengenai isu berkenaan, pengacara TV, Mya Zulfikli, dia berkongsi pandangan mengenai kesihatan dan perkembangan mental si kecil sama penting seperti kesihatan fizikal.

“Tidak dinafikan virus Covid sememangnya sangat bahaya namun jika melihat parents membawa anak-anak bermain di taman, memijak rumput dan pasir, janganlah terus menghukum dan menlontarkan kecaman. Hal ini kerana anak-anak juga sudah terlalu penat duduk di rumah dalam jangka masa yang panjang.

“Tidak semua orang bernasib baik mempunyai rumah besar yang memberi kebebasan untuk anak-anak berlari di rumah kerana jika mereka yang tinggal di rumah flat atau rumah yang tidak mempunyai halaman besar cara terbaik adalah dengan membawa anak-anak turun ke bawah dan bermain taman.

Dalam masa yang sama, Mya turut menasihati ibu bapa supaya tidak mengabaikan pengambilan vaksin, influenza dan sebagainya khusus buat anak-anak sekiranya disarankan oleh pihak berkuasa. Ini bagi memastikan antibosi anak-anak lebih kuat untuk melawan segala virus.

Perkongsian Mya mendapat reaksi ramai. Ada yang menyokong tak kurang yang kurang setuju terutama sekali apabila membabitkan soal kesihatan anak-anak. Namun rata-rata bersetuju, namun perlu mengikut SOP. sentiasa jaga jarak dan kebersihan diri.


Halau Serangga Cara Selamat & Ruang Rumah Pun Jadi Segar Sentiasa!

Kehadiran serangga seperti nyamuk, lalat, lipas malah apa jua jenis serangga perosak sekalipun, memang mengganggu keselesaan kita. Keadaan lebih teruk bila serangga-serangga tersebut menjadi punca mudarat pada kesihatan jika dibiarkan berterbangan di kediaman kita.

Bagi menghapuskannya, penggunaan racun serangga adalah cara yang biasa kita lakukan. Pun begitu, daripada guna racun lebih baik anda usahakan cara yang lebih tidak membahayakan kesihatan dengan menggunakan bahan-bahan semulajadi.

Umpamanya sebagaimana yang dipraktiskan oleh saudara Nik Izani Raizan dalam menangani masalah serangga di rumahnya. Info ini telah dikongsikan olehnya di akaun facebook dan semoga memberi manfaat buat semua.

Pagi nan indah ni nak share Petua buat penghalau serangga. Nyamuk dan Lalat cukup tak suka dengan cengkih ni.

Halau nyamuk cegah Denggi. Perit bila tengok orang yang kita sayang sakit atas katil Hospital sebab Denggi.

Jadi, ini cara paling mudah uoll boleh guna. Bagus & selamat sebab tiada kimia tiruan tu. Daripada duk buang kulit Oren & Lemon tu, baik buat penghalau serangga ni kan.

Bahan-bahan

Kulit Oren 1 biji.
Kulit Lemon 2 biji.
Cengkih.

Cara-cara

1. Kupaskan kulit kedua dua buah tu. Lepas ru letakkan dalam bowl. Nak buat perhiasan, cari bowl yang cantik.
2. Letakkan Cengkih dalam bowl. Letak sebanyak 10 ke 15 biji.

Okey, selamat mencoba.

sumber : Nik Izani Raizan


Beri Duit Raya Kena Niat Sedekah. Bukan Terpaksa Tapi Ikutlah Kemampuan. Barulah Dapat Banyak Manfaat. Deep Pesanan Lelaki Ini.

Apabila tiba hari raya bukan sahaja persiapan pakaian raya dan kuih raya aje diperlukan tetapi peruntukkan duit raya untuk ibu ayah, anak-anak, isteri serta anak saudara.

Malah ia seakan menjadi trend, masing-masing menyediakan duit raya dengan jumlah tertentu. Bukan itu sahaja, ada pula membandingkan pemberian duit rayanya dengan pihak lain.

Melalui perkongsian Mohd Fhais di laman facebooknya, menjelaskan bahawa apabila memberi duit raya bukan hanya ikutan tetapi  niat untuk bersedekah.

Tolong ubah niat kita bagi duit raya !!

Saya takut cara pemberian kita tu jadi salah kerana ia boleh jatuh “tasyabbuh” ( meniru ) dengan budaya beri ang pow masyarakat cina.

Menurut pejabat mufti wilayah persekutuan jika niat memberi duit raya tu sebagai satu sedekah ia tak menjadi masalah.

Malah banyak manfaat pada si pemberi sedekah dapat jika bersedekah di pagi raya. Antaranya,

1 – Sedekah kepada mak ayah akan mendapat tiga ganjaran besar antaranya amalan birrul walidain ( berbakti kepada mak ayah ), menjaga silaturrahim dan pahala sedekah.

2 – Amalan bersedekah sesama saudara mara, kaum kerabat dan kawan-kawan dapat menjaga silaturrahim serta mendapat pahala sedekah.

Duit boleh di cari tapi silaturrahim yang ada ni mustahil boleh di tukar ganti.

Dengan syarat,

1 – Memberi duit raya tak salah asalkan tidak sampai memaksa diri ( takalluf ) untuk memberi dengan jumlah yang besar, luar dari kemampuan.

2 – Mereka yang menerima pemberian “duit raya” ni tak boleh merungut walau berapa pun jumlahnya. Sebaliknya perlu bersyukur dan mendoakan kebaikan pada si pemberi.

3 – Sebaiknya utamakan memberi “duit raya” kepada golongan fakir, miskin, dan golongan asnaf yang lebih memerlukan. Sedekah wajib bagi golongan asnaf ialah zakat. Oleh itu, sedekah sunat patut di dahulukan kepada mereka.

4 – Elakkan mengungkit terhadap pemberian atau penerimaan duit raya sebagai contoh, “Aku bagi anak dia duit raya RM50, dia bagi anak aku RM5 je”. Tak ikhlas namanya ni!

5 – Jangan sesekali riak kerana beri duit raya besar dan jangan sesekali herdik mereka yang tak mampu beri.

Sambutan hari raya adalah hari kemenangan kita yang telah berjaya menahan lapar dahaga, serta berjaya menjinakkan hawa nafsu sepanjang bulan ramadan ini.

Semua umat islam layak menyambut hari raya ini. Baik yang miskin, kaya, tua, muda dan sebagainya.

Oleh itu, jangan sesekali kita mengukur tahap keikhlasan seseorang daripada “jumlah” duit raya yang di beri kerana setiap orang ada kemampuan berbeza.

Hari raya adalah tentang saling memaafkan, mengeratkan silaturrahim, budaya kunjung mengunjung, berkongsi kegembiraan dan memberi sedekah kepada yang memerlukan. Saya rasa ini yang lebih penting!

Wallahu A’lam,

Mohd Fhais
Jangan ajar anak meminta-minta duit raya, tapi kalau di beri salam tangan dan ucap terima kasih.


Pakai Baju Nikah Dijahit Ibu & Abang Kandung Pulang Dari Jepun, Momen Indah Eyra Hazali Bergelar isteri

Dengan sekali lafaz, pelakon, Eyra Hazali, 20, sah bergelar isteri kepada pemain bola sepak kebangsaan, Muhammad Haziq Nadzli, jumaat lepas.

Pasangan itu dinikahkan oleh bapa pengantin perempuan, Hazali Ramli, dengan disaksikan Pendaftar Bahagian Perkahwinan dan Pembangunan Keluarga Jabatan Agama Islam Wilayah Persekutuan, Abdul Jamel Jaafar di Masjid As-Syakirin KLCC.

Pada majlis berkenaan, pengantin lelaki menyerahkan mas kahwin RM3,001 bersama sembilan dulang hantaran berbalas 11.

Bagaimanapun, wang hantaran tidak dinyatakan atas permintaan keluarga. Majlis pernikahan itu dihadiri kira-kira 150 tetamu termasuk keluarga, kenalan rapat dan teman media.

Sebelum ini, Eyra atau nama sebenarnya Hazirah Qasdina binti Hazali telah mengikat tali pertunangan dengan penjaga gawang pasukan Johor Darul Takzim II (JDT II) pada Disember tahun lepas.

Selepas hampir setahun bergelar tunangan Muhammad Haziq bin Nadzli, kini Eyra sah bergelar isteri kepada jejaka tersebut

Bagi majlis penuh bersejarah buatnya itu, Eyra menggayakan persalinan hasil rekaan sendiri yang dijahit ibunya, Qhuzie Johari.

“Syukur Alhamdulillah, majlis ini berjalan dengan lancar. Sebelum dinikahkan, jujurnya saya gementar, namun Allah mempermudahkan urusan kami.

“Banyak juga dugaan kami lalui menjelang hari pernikahan. Satu persatu dugaan datang, termasuklah lokasi pernikahan. Masjid ini adalah lokasi kedua yang kami tukar,” katanya.

Lebih mengharukan Eyra adalah kehadiran abang kandungnya yang membuat kejutan dengan pulang dari Jepun semata-mata mahu meraikan hari bahagia adiknya yang tersayang.

sewaktu majlis pernikahan, abang Eyra dikatakan tidak dapat pulang untuk sama-sama meraikan detik bersejarah itu.


Nak Perut Kempis Ala-Ala Kendall Jenner? Buat Aktiviti Ini Selama 6 Hari Pasti Jadi!

Setiap orang inginkan badan yang langsing, biarlah untuk meningkatkan tahap kecantikan mahupun kesihatan. Jadual senaman 6 hari ini pasti akan membantu mengecilkan perut anda!

Seorang YouTuber bernama Pamela Reif telah berkongsi video-video senaman untuk kategori seperti aerobik, anaerobik dan banyak lagi. Video ini sesuai bagi mereka yang  newbie!

Hari Isnin

Anda boleh memulakan hari pertama anda dengan menonton video anaerobik dan aerobik. Jumlah masa senaman hanyalah 15 minit! Video senaman aerobik ini adalah paling sesuai untuk para pemula manakala video senaman anaerobik akan menumpukan pada bahagian perut dan tidak menggunakan kekuatan kaki.

Hari Selasa

Pada hari kedua, anda akan membuat senaman yang lebih ekstrem. Jumlah masa senaman ialah 20 minit dan akan membakar sebanyak 175 kcal kalori! Video pertama akan fokus lebih kepada bahagian lengan, bahu dan dan seluruh badan anda. Bagi video kedua pula, senaman ini akan membantu menghilangkan lemak seluruh badan.

Hari Rabu

Adakah anda masih berdaya? Hari ketiga akan membakar kalori sebanyak 130 kcal dan jumlah masa senaman ialah 20 minit. Video yang akan anda menonton akan membantu membakar lemak dengan efisien menggunakan gerakan yang sederhana. Video kedua adalah lebih mudah kerana ia adalah senaman perenganan otot. Peregangan otot amat penting bagi mengurangkan beban di tubuh.

Hari Khamis

Jangan putus asa! Hari keempat bermula dengan jumlah masa senaman selama 25 minit dan akan membakar sebanyak 183 kcal kalori. Video pertama akan menumpukan kepada bahagian leher dan punggung. Kedua, video senaman aerobik ini tidak terlalu susah dan mesra pemula!

Hari Jumaat

Sedikit sahaja lagi! Jumlah masa senaman hanyalah 18 minit dan sebanyak 170 kcal kalori akan terbakar! Untuk menghilangkan lemak di bahagian pinggang malah mengecilkan perut juga, video anaerobik ini akan membantu mencapai impian anda. Video kedua pula adalah senaman untuk seluruh tubuh badan dan pasti akan membuat anda lebih bertenaga sepanjang hari!

Hari Sabtu

ahniah! Anda berjaya capai ke hari terakhir. Sebanyak 238 kcal kalori yang akan terbakar selama 25 minit sahaja! Anda boleh mengetatkan otot dan kulit anda di bahagian pinggang dan perut dengan senaman anaerobik di video pertama. Untuk senaman yang lebih sederhana tetapi berkesan, senaman aerobik di video kedua merangkumi senaman untuk seluruh badan anda.

Tips dan Nasihat

Tips yang pertama adalah untuk jangan diet kerana ia akan merendahkan kadar metabolisma anda.

Kedua, minum air sebanyak 2000ml setiap hari.

Ketiga, jangan berjaga lewat malam. Usahakan untuk tidur sebelum pukul 12am.

Keempat, elakkan makan ketika tubuh anda kelaparan dan elakkan makan makanan manis. Jika anda lapar, digalakkan untuk makan kekacang.

Semoga artikel ini dapat membantu anda mengekalkan kecantikan dan meningkatkan tahap kesihatan para pembaca semua. Yang penting, jangan putus asa dan teruskan perjalanan anda!


Mitos Minum Ais Penyebab Rahim Kembang Dan Perut Buncit. Doktor ini Jelaskan Salah Faham.

Selalu kita dengar, ais boleh menyebabkan perut menjadi buncit. Tidak kurang juga yang mengatakan minum ais rahim menjadi kembang dan banyak lagi. Tetapi dimanakah kebenaran disebalik perkara tersebut?

Namun, terpulang kepada anda sama ada ingin mengikut atau tetap meneruskan pantang seperti yang diturunkan oleh nenek moyang asalkan ia tidak memudaratkan diri sendiri. Yang baik kita ambil dan jadikan panduan.

Teh o ais ni memang minuman kegemaran saya.
Ais tak salah.
Yang salahnya ialah kandungan gula dalam air saya minum ni.
Saya belum boleh minum teh o tanpa gula.

Teh ada kafein. Macam kopi.
Kafein kalau dalam dos sederhana boleh bagi mood lebih baik, buat minda lebih cerdas dan tingkat metabolisma badan.

Teh adalah satu-satunya tumbuhan yang ada asid amino L-theanine. Yang dikatakan merangsang rasa tenang dan rilek. Staf saya kalau nampak saya dah muka merah geram semacam nak naik angin, cepat-cepat pergi belikan saya teh o ais nak sejukkan hati saya yang dah nak melenting.

Ais takkan buatkan rahim saya kembang. Dah 10 tahun rahim saya tak kembang. Hahaha. Rahim kembang sebab saya mengandung. Tak mengandung? Elok je rahim saya dok tempat dia diam-diam.

Ais takkan buatkan becak kat kemaluan sebab saya minum air sejuk ikut mulut. Tak tahulah kalau ada orang minum air kot saluran lain.

Ais takkan buatkan abdomen saya buncit. Sebab air sejuk ni masuk je dekat saluran makan, terus akan ikut suhu badan. Air akan diserap ke dalam darah sistem badan melalui usus.
Yang buncit kat abdomen tu ialah lapisan lemak yang tersimpan. Nak hilangkan tu kena jaga makan dan senam.

Ais takkan buatkan saya rasa letih atau penat. Letih la jadi bos kat ofis. Penat uruskan keluarga. Tidur pun kadang tak cukup. Bukan sebab ais.

Ais takkan buatkan haid berketul-ketul. Tu mitos. Haid tu dinding rahim yang luruh. Maka ada nya tisu dan darah yang keluar ikut faraj. Dalam darah ada bahan untuk bekukan darah. Sebab tulah darah berketul. Cuba potong jari tu, keluar darah atas lantai. Mesti darah tu berketul punya kalau sistem pembekuan darah takde masalah. Kalau takde sistem tu, kita akan berdarah sampai kering. Nak?

Ais takkan buatkan senggugut. Merapu lagi. Senggugut tu benda biasa terjadi dengan haid. Kalau teruk sangat atau berpanjangan, jumpa doktor. Saya dah tulis pasal kitaran haid sebelum ni. Carilah ya.

Ais takkan buatkan vagina tu longgar. Tu auta terbesar bani jamu dan bani klimaks. Mereka tu sentiasa nak takutkan kita dengan ilmu sains songsang sebab hujungnya nak suruh kita beli produk mereka yang biasanya tak daftar pun dengan KKM. Nak ketat? Buat senaman Kegel. Malas? Saya angkat bendera putih dengan orang malas.

Ais takkan buatkan kita cepat tua. Cepat tua la kalau makan tak ingat dunia, berat badan lebih atau obes, malas senam, emosi tak tenteram, hisap rokok macam cerobong asap. Bila dah kena penyakit kronik dan masih tak nak berubah, kualiti hidup takkan sama dah.

Ais takkan buatkan nanti sakit badan bila dah tua sebab tak pantang ais masa lepas bersalin. Tolonglah. Negara kita ni panas ok. Kesian mak stres. Orang melayu ni berialah ikut segala petua masa pantang. Elok habis pantang, terus angkut kaki pergi mekdogol sebab nak buang gian. Tu dah kenapa. Kita ni nak kena jaga kesihatan sepanjang hayat. Pantang sakan la sangat 44 hari pastu buat-buat lupa lepas tu. Nampak macam pantang tu membuta tuli mengikut je tanpa tahu hujung pangkal.

Orang dulu buat petua ais ni sebab ais mahal sangat masa zaman mereka. Bukan semua orang mampu ada peti sejuk. Mereka pergi beli ais kat kedai yang dipotong guna gergaji dan pikul bawa balik rumah. Zaman sekarang dah tak relevan. Kita kan dah belajar sains. Kenapalah masih dok berpegang pada mitos ais ni.

Kesian ais.

Ais tak salah.

Tolong tepek pautan status saya ni kat bani jamu, klimaks dan suku sakat mereka kalau mereka dok membongak pasal ais. Rimas betul saya dengan cerita rekaan mereka.


“Nasib Adik Datang Naik Moto Teman.” Nak Dapat Capaian Internet Untuk Kelas Online, Murid Ni Sanggup Duduk Luar Rumah!

Bukan mudah belajar dalam situasi pandemik Covid-19, apatah lagi tanpa pengawasan guru sepertimana di sekolah. Cabaran yang dilalui anak-anak kini cukup sukar dengan segala kerja sekolah dan pembelajaran secara online cukup memberi tekanan lebih-lebih lagi kepada anak-anak yang tinggal di kawasan yang sukar mendapat capaian internet.

Kisah adik ini patut dijadikan contoh, kegigihannya keluar dari kawasan rumah semata-mata untuk mendapatkan capaian internet yang bagus patut dipuji. Bukan dirumahnya tiada internet tetapi ‘line’ tidak beri kerjasama.

Perkongsian menerusi laman Twitter Aiman Paku  baru-baru ini tular apabila gelagat dua kanak-kanak ini berusaha untuk mendapatkan capaian internet. Gelagat mereka mendapat perhatian apabila si abang terpaksa berada di tepi jalan untuk berkomunikasi bersama guru semasa sesi PdPR. Manakala adiknya setia menemani abangnya bersama-sama ‘motosikalnya’.

“Nasib adik datang naik moto teman kat tepi…“
Sian anak sedara aku, nak dapat internet punya pasal untuk kelas online. Duduk la kat luar rumah rumahnya kat tengah ladang sawit. Line tak kuat. Nasib adik datang naik moto teman kat tepi. Best of luck Afiq Ho.

Saya share gambar ni sebab nampak comel budak-budak ni kat luar study. Bukan meraih simpati cakap diorang ni orang susah ke apa ya. Mereka bahagia je hidup kat situ, cukup makan pakai. Internet je kureng.

Dalam rumah dapat je internet kalau nak Whatsapp. Tapi untuk dapatkan video kelas yang jelas dan terang tu, kurang la. Sangkut-sangkut. Jadi dia pun duduk la diluar dengan harapan tak sangkut-sangkut cikgunya bercakap tu. Mohon netizen jangan marah ya.

Dia dalam pada itu memberitahu tidak timbul isu keselamatan memandangkan ibu dan ayah kanak-kanak ini sentiasa pantau pergerakan mereka di luar dan jalan ini bukanlah jalan utama penduduk kampung di situ. Ianya selamat.


Beli Secara Online Tapi Dapat Barang Rosak. Jangan Diam Je, Ikut Cara Peguam Ni Buat Tuntutan. Mudah Je, Yang Penting Kena Bertindak!

Pengalaman membeli  di atas talian memang cukup memudahkan kita, semuanya dapat dilakukan dihujung jari dengan sepantas kilat. Tidak perlu lagi kita bersesak-sesak membawa anak-anak dan keluarga untuk keluar membeli belah.

Namun, ramai juga antara kita mempunyai pengalaman yang tidak seronok bila membeli secara online ini. Itu kita tidak nafikan, contohnya sering kita dengar perkongsian teman-teman  bila pesan barang lain, terima barang lain pula. Malah lagi mengecewakan andai dapat  barang yang telah rosak dan tidak boleh digunakan.

Jika ini yang berlaku, sewajarnya apa tindakan kita?

Tidak mahu terus berdiam diri, ada baiknya ikut cara yang dilakukan oleh peguam ini bila dirinya juga terkena mendapat produk yang telah rosak.  Jom semak perkongsian bermanfaat ini.

Pengalaman terima barangan rosak secara pembelian online. Cara-cara untuk selesaikan.

Jumaat lepas saya ada terima bungkusan dari Lazada untuk pembelian Smart TV Samsung 49 inci, harga termasuk dengan penghantaran adalah RM1,607.00.

Kalau barangan bersaiz besar begini, saya memang yakin dengan Lazada sebab sebelum ini sudah pernah beli TV bersaiz besar untuk rumah saya, rumah emak saya dan untuk kegunaan pejabat. Tidak pernah ada isu dan penghantaran cepat dan selamat dengan harga yang berpatutan. Memang puas hati.

Tiba-tiba kali ini saya terima TV tersebut sudah pecah dibahagian kiri. Pecah, retak dibelakang TV dan skrinnya juga sudah retak. Jadi sebagai pengguna, saya akan mendapatkan hak saya semula. Saya kongsikan cara-caranya.

Langkah 1

Masuk aplikasi Lazada anda dan lihat dibahagian akaun anda. Pergi ke bahagian senarai pesanan barang ‘View all Orders’.

Langkah 2

Pergi ke barangan yang dipesan tetapi rosak dan tekan ‘return’. Nyatakan komen dan masukkan gambar sokongan sebagai bukti. Kemudian hantar dan tunggu jawapan dari penjual atau pekedai yang menjualkan barangan dari Lazada.

Pada peringkat ini penjual yang akan memberi maklum balas. Penjual akan memutuskan sama ada akan pulangkan atau tidak atas alasan.

Memandangkan aduan dibuat hari Sabtu, jadi masa menunggu saya 5 hari. Sama ada akan dipulangkan atau tidak. Saya pun tunggu. Sehinggalah semalam, saya mendapat jawapan yang penjual ENGGAN untuk menerima semula barangan yang rosak ini atas alasan kesilapan dari syarikat penghantar dan bukan penjual.

Langkah 3

Selepas terima maklum balas teesebut. Lihat dibahagian yang ditulis ‘Request Rejected’. Tekan perkataan tersebut.

Langkah 4

Anda akan lihat ‘view decline reason’ dan ‘dispute’. Tekan dahulu view decline reason, lihat jawapan mereka. Sama ada munasabah atau tidak. Bagi kes saya, pihak penjual menyalahkan syarikat penghantar.

Langkah 5

Tekan perkataan dispute (pertikaian) dan pilih sebab-sebab pertikaian dalam senarai pilihan. Kemudian sekali lagi nyatakan komen dan gambar sokongan sebagai bukti. Kemudian hantar dan tunggu jawapan dari Customer Service Lazada.

Dalam proses ini kita perlu tunggu. Sama ada mereka akan benarkan untuk kita memulangkan barangan dan mereka membayar semula wang kita.

Jadi sebagai langkah persediaan awal, andai kata mereka enggan menerima barang tersebut dan memulangkan barangan kita. Saya telah bersedia dengan langkah-langkah seperti berikut:

1. Mendapatkan nama penuh syarikat bagi Lazada, alamat dan nombor syarikat.

2. Mendapatkan nama penuh syarikat penjual, alamat dan syarikat.

Butiran 1 dan 2 ini perlu untuk saya teruskan kepada nombor 3.

3. Merangka saman bagi tuntutan kecil di mahkamah bagi menuntut semula nilai kerugian. Sebenarnya boleh juga adukan kepada tribubal pengguna tetapi memandangkan saya selalu ke mahkamah, saya akan memfailkan di mahkamah. Lebih mudah untuk saya.

4. Menuntut sehingga saya berjaya mendapat hak saya.

Kita ini pengguna. Jangan kita berdiam diri tidak kiralah sama barangan bernilai puluhan ringgit atau ribuan ringgit, sekurang-kurangnya kita lawan. Kuasa pengguna. Zaman ini, zaman pengguna, hak kita akan didengar. Tidak macam dulu, kalau mengadu pun tiada siapa ambil tahu.

Kalau saya mendapat maklum balas dari khidmat pelanggan Lazada saya akan maklumkan. Manalah tahu mereka hendak dengar aduan saya. Sebelum ini tidak pernah timbul isu.


Modal Hanya RM200 ‘Makeover’ Tangga Rumah Guna Cat, Terus Nampak  Konsep Moden Dan Kontemporari.

Sudah hampir 20 tahun memiliki rumah idaman, tentu ada yang bercadang untuk melakukan ubah suai rumah. Antara yang turut menjadi tumpuan adalah tangga dalam rumah.

Sebagaimana perkongsian Puan Aina Syafiqka telah melakukan makeover tangga dirumahnya.

Menariknya hanya bermodalkan RM200, berjaya menjadikan tangga kelihatan menarik.

Jom ikuti perkongsian ini.

Makeover Tangga Dirumah Bermodalkan RM200 Sahaja
Saya memang teringin sangat nak tangga hitam putih tapi belum ada budget untuk install solid wood dekat tangga sebab masuk rumah baru memang banyak benda lain yang lagi penting untuk buat tapi nak juga hahahah so saya decide nak diy

Bahan-Bahan Yang Diperlukan

Cara Untuk Makeover Tangga

1. Bersihkan dahulu tangga untuk pastikan ia kering sebelum melakukan undercoat.
2. Selepas itu, undercoat dahulu kesemua 2 layer

3. Habis semua 2 layer, barulah pergi ke proses mengecat colour. Start dengan warna putih dan hitam.

4. Disebabkan cat itu kena mix dengan hardener untuk tidak membazir kuantiti cat tersebut, saya bahagi kan jumlah cat untuk mix dengan hardener.

5. Saya tak bancuh terus 1 tin sebab kalau dah bancuh dan mix dengan hardener kena terus guna sebab dia akan keras lepas tu. So nak jimat dan tak nak bazirkan duit & cat saya bahagi2kan ratio.

Hasil Selepas Cat

Inilah dia hasil selepas kesemua cat selesai digunakan. Lepas ni nak turun atau naik tangga pun nampak cantik dah. Tak perlu nampak macam tangga biasa lagi.


“Salam Sayang Dari Kami Bertiga” Fattah Kongsi Berita Gembira, Fazura Selamat Lahirkan Baby Girl!

Alhamdulillah… Setelah 3 tahun mendirikan rumahtangga, aktress Fazura selamat melahirkan bayi perempuan sebentar tadi di sebuah pusat perubatan.

Berita gembira itu dikongsikan oleh suaminya, Fattah Amin menerusi laman Instagram miliknya dengan meluahkan rasa syukur atas kelahiran cahaya mata sulung itu.

“Assalamualaikum. Syukur Alhamdulillah ke hadrat Allah SWT. Kiriman agung pertama kami telah selamat dilahirkan pada hari Jumaat yang mulia ini.

“Cahaya mata perempuan yang sihat dan sempurna ini sangat membahagiakan kami berdua dan keluarga.” tulisnya.

Tambah Fattah atau nama penuhnya Abdul Fattah Mohd Amin, dia dan isterinya memohon sedikit masa bagi merahsiakan nama serta wajah bayi mereka sehingga hari ketujuh kelahiran selain berterima kasih kepada orang ramai yang sudi mendoakan.

” Di sini juga kami ingin memohon sedikit masa bagi merahsiakan nama dan wajah anakanda tersayang sehingga selepas tujuh hari selaras dengan sunnah Rasulullah SAW. In shaa Allah.

“Terima kasih kami ucapkan buat anda semua dikasihi, yang tidak henti-henti mendoakan kami bertiga sejak awal sehingga Fazura selamat melahirkan. Salam sayang dari kami bertiga,” katanya.

Sebelum ini, pasangan Nur Fazura dan Fattah Amin telah diijabkabulkan pada 27 November 2017.


Bila Sakit Tekak Ini Mungkin Tanda Difteria. Baca Info Doktor Ini.

Malam itu kali kedua kami terima ‘referral’ untuk pesakit yang disyaki dijangkiti kuman difteria. Simptomnya sama. Sakit tekak, demam, sukar menelan dan kedua-duanya tidak pernah diberikan suntikan imunisasi semenjak lahir.

Kes seperti ini bukannya mudah untuk ditangani. Khususnya untuk menjelaskan kepada orang terdekat tentang bahayanya penyakit ini.

Ia bukan sahaja boleh menyebabkan sakit tekak dan demam biasa, tetapi yang lebih membimbangkan boleh meragut nyawa akibat sekatan pada saluran pernafasan dan tularan toksin ke organ pesakit. Ini yang kami bimbangkan.

Ibu ini berkeras untuk tidak benarkan pesakit ini dimasukkan ke wad. Mahu diberi rawatan sebagai pesakit luar sahaja.

“Tak boleh puan, kes seperti ini perlu kami tahan di wad. Ubat antibiotik perlu diberi di dalam wad dan beberapa ujian darah dan sampel tekak perlu kami lakukan,” jelas saya cuba menjelaskan.

Setelah beberapa kali penerangan dan perbincangam baik dilakukan, beliau bersetuju. Anak ini dimasukkan ke wad akhirnya.

Alhamdulillah, selepas beberapa hari di wad, beliau kembali sihat. Ujian sampel juga mengesahkan bahawa ia bukan jangkitan difteria.

Sekiranya anak anda alami tanda-tanda ini,

1. Mengadu sakit tekak yang tidak berkurangan beberapa hari.

2. Disertai dengan demam panas.

3. Pesakit juga mengadu sukar dan sakit untuk menelan makanan serta minuman.

4. Untuk kes serius, boleh mengakibatkan kesukaran bernafas.

Maka, bawa segera ke fasiliti kesihatan terdekat untuk pemeriksaan.


Anak Yang Merindui Kita. Lima Tanda Yang Ibu Ayah Kena Tahu. Sebak!

Salah satu tanda yang anak kita amat menyayangi kita (terutama golongan bapa kerana bapa jarang berada di rumah) adalah anak kita merindui kita.

Tanda anak merindui kita ialah:

1. Anak akan termenung (rasa kehilangan)
2. Anak akan bertanya di mana kita
3. Anak akan sentiasa memegang barang kepunyaan kita
4. Anak sentiasa merenung gambar kita
5. Anak akan segera berkejar ke pintu bila mendengar loceng pintu atau bunyi kereta/motorsikal di halaman rumah kerana menyangka kita sudah balik ke rumah.

Cuba tanyakan keadaan anak ketika ketiadaan kita pada isteri atau pembantu rumah.

Apakah signifikasi kerinduan ini? Ini sebenarnya bermakna kita berjaya menunjukkan kasih dan sayang pada mereka, bukan rasa takut anak-anak pada kita.

Rindu seorang anak

Ramai yang cuba mengujudkan rasa takut anak-anak untuk mendapat rasa hormat, tanpa cuba memberikan kasih sayang.

Rasa takut juga perlu diwujudkan tetapi sepatutnya nisbahnya hanya sedikit dibandingkan dengan rasa kasih dan sayang.

Anak-anak yang sayang akan merindui kita. Anak-anak yang merindui kita akan mendoakan untuk kita bila kita sudah tiada.


Ubah Fikiran, Syamsul Yusof Tak Jadi Cerai Puteri Sarah

Kemelut rumah tangga yang berpanjangan, pasangan pelakon Syamsul Yusof dan Puteri Sarah masih tiada persetujuan bagi menjayakan lafaz cerai.

Memetik laporan Berita Harian, Syamsul Yusof dan Puteri Sarah dengan pakaiannya yang serba putih itu hadir ke Mahkamah Rendah Syariah Wilayah Persekutuan, Kuala Lumpur bagi menghadiri proses lafaz cerai hari ini.

Walaubagaimanapun, prosiding lafaz cerai tersebut gagal dilakukan atas beberapa faktor yang dikatakan tidak dapat dielakkan.

“Usaha nak selesaikan kes secara persetujuan tidak berjaya. Terdapat beberapa perubahan dibuat oleh Puteri Sarah berkenaan Ira Kazar dan tuntutan lain,” kata peguam syarie, Azmi Mohd Rais yang mewakili Syamsul Yusof.

Tambahnya lagi, disebabkan hal berkenaan, tiada lafaz cerai yang dibuat oleh Syamsul manakala prosiding tersebut akan diteruskan lagi dengan laporan Jawatankuasa Pendamai (JKP) pada Hakim Syarie Akmaluddin Ilyas.

Pada masa yang sama, proses sulh yang berlangsung pagi tadi turut tidak berjaya disebabkan tidak mencapai persetujuan di antara mereka berdua.

Sementara itu, terdapat juga beberapa terma penyelesaian termasuk hadanah, nafkah anak, mutaah, nusyuz dan harta sepencarian yang akan direkodkan dan dimaklumkan pada tarikh tersebut.

Untuk rekod, Syamsul dan Puteri Sarah disatukan pada 8 Mac 2014 dan dikurniakan dua orang cahaya mata iaitu Syaikul Islam dan Summayah.

Sumber: Berita Harian


“I dont Care Balik You Kena Bawa Duit Tu Balik” Pentingkan Menabung, Ni Cara Almy Ajar Anak Berjimat!

‘Sudah terhantuk baru tengadah’

Peribahasa ini kena dengan situasi apabila kita perlukan wang ketika dalam kecemasan, baru fikir menyesalnya tidak menabung dari awal.

Bila dah hidup berkeluarga ni, dah ada anak-anak ibu ayah sedikit sebanyak baru tersedar kepentingan untuk membuat tabungan, persis seperti yang dikatakan oleh pelakon, Datin Almy Nadia.

Kata Almy ketika dalam ucapannya ketika Majlis Keluarga Hi Tea baru-baru ini, dia sudah lama melabur untuk anak-anak dalam tabungan SSPN kerana baginya rancangan awal itu sangat penting terutamanya dalam pembelajaran.

“Saya ni simple je janji rancang awa.. Contohnye SSPN ni dah lama dah saya melabur tapi orang tak tahu. Setiap anak saya semua dah ada. Rancangan awal itu sangat penting, kena ada tabung kecemasan.

“Anak-anak saya pembelajaran tu sangat penting, itu yang saya buat simpanan tu awal. Simpanan dia di hari tua tu dah ada termasuk aset sendiri pun dah ada termasuk rumah, barang kemas, duit tu dah ada. ” katanya.

Tambahnya, dengan umur yang semakin meningkat sebagai ibu bapa tidak tahu sampai mana ajal mereka, jadi perancangan itu perlu teliti seperti bila anak-anak masuk ke universiti, mereka tidak perlu berhutang. Malah, suaminya yang juga pelakon, Datuk Fizz Fairuz juga tidak ajar isteri dan anak-anak mereka berhutang kerana bila dah mula berhutang, lama-lama anak kita akan ikut sama. Jadi, menabung ikut kemampuan diri.

“Tak kisah berapa pun janji menabung. Macam contoh anak saya, saya bagi RM5 si kakak la.. i dont care balik you kena bawa duit tu balik.. baki i dont care. Sebab duit tu akan masuk tabung, Sepuluh sen pun you kena bawa balik.

“Tapi alhamdulillah belum pernah lagi dapat sepuluh sen, ringgit tu mesti ada.. RM2 ke, saya sangar particular bab belanja. Saya ahar anak-anak saya duit tu bukan beli dengan daun.. Senang saya cakap, duit susah nak dapat. Saya ajar anak mesti kena ada baki.

“Bila dah hujung tahun, dia akan buka kira-kira contohnya 1 tahun dapat seribu atau 2 ribu, ok saya bagi limi.. Ni untuk beli barang kemas, ni untuk masuk bank. I bagi RM100 u nak beli apa? Untuk reward. Tapi selalunya reward dia makan lah… atau tidur hotel(bercuti),” tambahnya.

Malah, jujur pelakon yang terkenal dalam drama ‘Dunia Baru’ itu berkata sehingga kini dia tidak pernah mengajar anak-anaknya pegang duit sendiri dan kira-kira duit, dan biar dia sendiri yang simpan wang tersebut.


Hias Dapur Kecil Jadi Super Cantik, Wanita Ini Kongsi  DIY Meja Banquet Ala Kabinet Mewah & Ada Style!

Kaum ibu khususnya memang suka bab-bab dekorasi ni kan. Bagi yang jenis tangan kreatif memang cantik dan kemas je kediaman mereka dengan susun atur tersendiri.

Dari ruang tamu sehingga ke dapur dan bilik, memang tak sah kalau tidak di hias kan, Walaupun bukan rumah sendiri tidak bermakna tidak boleh mencantikkan kediaman anda kan.

Buntu tak kalau dapat dapur rumah sewa yang kecil?
Lepastu hanya ada sinki Tenang je gais! Ini la hasil, Sebelom & Selepas cara susun atur & bagaimana kami DIY Meja Banquet menjadi ala Kabinet mewah!

Dengan harga mampu milik Buat sorang tak jalan ni! Yg penting dapat sokongan dari Suami,
terimakasih Abang  Doakan Rezeki Adiha & Abu dapat hias rumah Sendiri satu hari nanti. Amin

Nota Kaki:
• Detail ada di setiap gambar,
Semoga bermanfaat untuk semua

SEBELUM:
Hari Pertama Masuk, Hanya ada Sinki Sahaja.

SEBELUM:
Seminggu pindah, dah la bulan puasa masa ni. Masak pun main2 je. Ni ke nama nya tongkang pecah? Haha

SELEPAS:
Bekas: Rm2.00+ / botol
• 2 ply & Kedai Eco

SELEPAS:
Rak (Lerberg): RM69
• Ikea


Baca Yassin Di Balkoni. Muafakat Cara Keluarga Kuarters Polis Trafik Kulim Ni.

Penularan wabak ini membuatkan setiap hari kita bimbang, tertekan dan takut jangkitan virus covid-19 ini makin meningkat.

Lantaran itu, kerajaan Malaysia telah mengarah perintah kawalan pergerakan dilanjutkan sehingga 14 April 2020.

Dalam tempoh itu, pelbagai aktiviti disarankan dilakukan dirumah termasuk mengadakan bacaan yasin dan doa di rumah agar rantaian covid-19 dapat putuskan segera.

Apa yang menarik mengenai menerusi perkongsian facebook Penduduk Kuarters Kulim, anggota polis mengadakan bacaan Yassin supaya virus bahaya ini disisihkan segera.

Apa yang pasti, biarpun tidak dapat membaca bersama secara dekat, mereka semua sepakat untuk membacanya dibalkoni masing-masing.

Ikuti perkongsian ini.

Muafakat

25/3/2020 : Hari Ke-8 Kuarantin.
Kuarters Polis Trafik Kulim mengadakan bacaan Yassin dari balkoni rumah masing2.. Wlaupon xdpt bersama2 baca disurau tp kami ttp adakan di balkoni masing2 ckup untuk doa bersama2 kami hapuskan covid19 ini.. Insha Allah..
Dan SELAMAT HARI POLIS YANG KE-213 kepada suami2 & isteri2 warga kuarters.

BACAAN YASIN DI BALKONI

RAIKAN HARI POLIS

DOA DI JAUHKAN WABAK VIRUS


“Tolonglah Saya Ibu, Saya Nak Dapat A+! Sebak Perkongsian Ini Bila Anak Merayu Nak Cemerlang SPM. Cara Ibu Sungguh Inspirasi

Hati ibu bapa yang tidak gembira apabila anak mendapat keputusan cemerlang dalam peperiksaan terutama seperti PT3, SPM atau STPM. Untuk menjadi cemerlang, bukan sesuatu jalan yang mudah. Perlu ada banyak pengorbanan serta usaha yang gigih.

Namun, jika pendidik sendiri tidak memberikan kata-kata motivasi yang tinggi kepada ibu bapa dan anak untuk berjaya, ia sudah tentu akan mematahkan semangat.

Bagi seorang ibu ini, kata-kata pendidik itu membuatkan hatinya tersentuh. Dia nekad untuk membantu anak tempuhi dengan sabar untuk memastikan anak cemerlang akademik. Lebih menyediahkan hatinya apabila, anaknya nekad untuk perolehi result A+.

Kisahnya begitu inspirasi!

Hari ini ada seorang parents mengadu anaknya dipaksa gugurkan add maths kerana gagal.

Saya kongsi pengalaman saya sendiri kepada beliau bagaimana saya bantu anak saya untuk berjaya.

Sewaktu Trial PT3 english anak saya dapat C. Saya berjumpa dgn cikgu yang mengajar anak saya dan bertanyakan pendapat bagaimana nk bantu anak saya.

Cikgu tersebut jawab sekiranya dah dpt C. Real PT3 nanti tk mungkin dapat A. Paling tinggi pun B. It will take miracle to get A.

Betapa sedihnya hati seorang ibu bila mendengar seorang guru berkata-kata seperti itu.

Saya pun berkata-kata dalam hati I will bring miracle to the school.

Buat kelas tuisyen untuk anak

Saya pun buat kelas tuisyen khas utk anak-anak  yang dapat C dan ke bawah bersama dgn cikgu Nasir dan isterinya. 3 minggu sahaja lagi nak final exam PT3. Setiap minggu ada kelas. Alhamdulilah anak saya dpt straight A utk PT3.

Kejadian yg sama jugak berlaku utk SPM 2018 ni. Anak saya dapat trial english B+. Anak saya berjumpa dengan cikgu yang mengajar dan meminta bantuan untuk membantunya. Cikgu tersebut menjawab nanti actual result dpt around that grade jugak.

Anak saya pun mengadu pada saya sambil menangis. Tolonglah saya ibu saya nk dpt A+ . Tolonglah saya.

Hati ibu mana yang tidak sedih bila mendengar seorang pendidik cakap macam tu pada anaknya. Cikgu ni adalah cikgu yang sama mengajarnya masa PT3. Saya pun cakap pada anak saya baiklah sekira itu apa yang awak nak. Ibu akan bantu.

Maka saya pun minta tolong daripada Cikgu Lynn Nurlina Abdullah untuk membantu anak saya. Anak saya diminta siapkan latihan terlebih dahulu sebelum berjumpa dengan beliau. Anak saya perlu siapkan kertas trial negeri2 lain. Setiap kali perjumpaan beliau akan periksa dan tanda apa kesilapan anak saya dan how to retify it.

Selain tu jugak saya nasihatkan anak saya berjumpa cikgu lain disekolahnya untuk membantunya dalam karangannya. Alhamdulilah cikgu-cikgu banyak membantu jugak. Malah mereka sentiasa sematkan kata-kata pada anak-anak saya dan kawan-kawannya yang “Your hard work will pay off”.

It finally true. It take a lot of hard work for 3 weeks before final exam SPM. Alhamduliliah actual result anak saya dpt A+. Even anak saya pun terperanjat dgn resultnya sendiri.

Yang penting anak kita ada determination untuk berjaya and kita sebagai ibu harus terus berusaha untuk membantu dan berdoa untuk anak dan sentiasa berfikiran positif. Jangan terlintas sedikit pun dihati perkara yang negatif.

Selagi kita berusaha selagi itu Allah akan bantu.

Buat ibubapa yang pernah menghadapi masalah yang sama jangan pernah putus asa. Usaha dan terus usaha. Semoga puan Noriza cekal untuk membantu anak puan dalam add maths.


Biar Anak Menangis Sekarang, Jangan kita Menangis Kemudian Hari

Apabila menaiki kenderaan bersama anak kecil, sememangnya kita akan ‘berperang’ dengan anak kecil kita setelah meletakkan mereka di carseat.

Anak kecil pun sememangnya cukup rimas untuk duduk didalam carseat lagi-lagi apabila dalam kereta. Demi keselamatan anak, ibu bapa perlu tahan sebentat dengan tangisan anak , dari ibu bapa sendiri yang akan menangis dikemudian hari

Wanita ini kongsikan pengalamannya terselamat dari kemalangan jalan raya. niNasib baik anak-anaknya duduk dalam car seat.

“Saya ingin berkongsi pengalaman saya kepada semua ibu bapa yang mempunyai anak. Walaupun kami berhati-hati, jika nak kemalangan, tetap tidak dapat dielakkan. Tetapi kita boleh meminimakan risiko. Pada 2 Julai yang lalu, kami sekeluarga mengalami kemalangan jalan raya.

Sebuah trak pickup melanggar belakang sebuah kereta sedan putih dan sedan putih itu,  melanggar kami dengan kuat (Kereta kami berwarna hitam).

Bersama kami ada seorang anak perempuan berusia 3 tahun dan anak lelaki berusia 8 bulan.

[Best_Wordpress_Gallery id=”54″ gal_title=”All images”]

Nasib baik anak-anak saya ada di dalam di carseat. Walaupun badan anak lebih kecil, dia tetap tidak terlepas dari car sear. Saya berharap setiap ibu bapa ambil perhatian serius tentang pentingnya car seat.
Kami sangat bertuah kerana anak kami selamat

Kami mungkin tidak akan bernasib baik jika tidak membenarkan anak-anak kita duduk di child seat. Sekarang ini, kerusi kereta tidak begitu mahal sehingga kita tidak boleh membelinya. Siap ada subsidi dari kerajaan.

Jika sesuatu berlaku kepada kanak-kanak, tidak kira berapa banyak wang yang anda ada, anda tidak boleh membelinya kembali.”

Sumber : My Lovely Baby


Berkat Baca Satu Hari Satu Juzuk Al Quran, Pelajar Cemerlang Ni Raih Pelbagai Anugerah Kecemerlangan!

Sebagai ibu ayah sejujurnya kita mengharapkan anak-anak yang menuntut ilmu akan berjaya memperolehi keputusan yang cemerlang dalam setiap peringkat atau sesi pembelajaran mereka.

Sama ada ketika di peringkat sekolah rendah hinggalah ke universiti, setiap kecemerlangan yang diraih oleh setiap anak pasti akan membuatkan ibu ayah rasa bahagia dan tumpang bangga. Sekali gus menjadi inspirasi buat yang lainnya.

Memetik kisah hebat keluarga yang dilaporkan di Sinar Harian ini umpamanya,  seorang hafizah yang dikenali sebagai Dr Hanah Alam Faizli, 27 yang berasal dari Shah Alam menerima pelbagai anugerah kecemerlangan Fakulti Perubatan Veterinar, Universiti Malaysia Kelantan (UMK), Pengkalan Chepa di sini pada Ahad lalu, dianggap  cukup luar biasa.

Difahamkan daripada pencapaian kecemerlangan yang diperolehi telah melayakkan Dr Hannah membawa pulang wang tunai keseluruhannya berjumlah RM11,250, sijil dan trofi.

Pencapaian yang diraih adalah Anugerah Kijang Emas (RM5,000), Anugerah Terbaik Projek Tahun Akhir (RM2,000), Anugerah Terbaik Paraklinik (RM1,500), Anugerah Terbaik Latihan Klinikal (RM1,000) Anugerah Kepimpinan (RM1,000) dan Anugerah Kecemerlangan Hill’s Pet Nutrition – Terbaik Peperiksaan Komprehensif (RM750).

Amal Baca Al Quran

Berkongsi rahsia kejayaannya, Dr Hannah berkata, membaca al-Quran pada setiap hari menjadi amalannya di samping memberi tumpuan 100 peratus ketika pembelajaran berlangsung sama ada secara bersemuka atau dalam talian.

Katanya, kejayaan itu bukan sesuatu yang mudah kerana menuntut pengorbanan selama lima tahun atau 10 semesta tempoh pengajian dalam keadaan kekangan
ketika pandemik Covid-19.

“Cuma, amalan saya akan fokus sepenuhnya kepada pensyarah yang ketika mereka mengajar dan mengamalkan bacaan satu juzuk al-Quran pada setiap hari.

“Sesibuk manapun saya akan tetap akan berusaha mencari waktu dan mengaji al-Quran selain berpuasa pada hari peperiksaan berlangsung serta mengamalkan memakan kismis,” katanya ketika ditemui di UMK pada Ahad.

Hadir sama, ibu bapa Dr Hannah yang merupakan, pasangan bekas pensyarah universiti awam, Rohani Abdul Rahman, 62, dan Alam Faizli Mohd Zain,63.

Dr Hannah sebelum itu menerima kesemua penganugerahan itu pada Majlis Ikrar dan Pendaftaran Ikhtisas Kedoktoran Veterinar Fakulti Perubatan Veterinar, UMK di Kampus Kota, Pengkalan Chepa di sini.

Anak kelapan daripada 10 beradik itu sebelum ini turut dinobatkan sebagai penerima Anugerah Pelajaran Diraja UMK dengan pencapaian Purata Nilai Gred Kumulatif (CGPA) 3.94 pada Istiadat Konvokesyen UMK kali ke-10 dan 11 di UMK Bachok pada 20 November lalu.

Hannah juga adalah hafizah yang mendapat pendidikan di Maahad Tahfiz Quran Hira, Jeram, Selangor ketika berusia 16 dan 17 tahun pada tahun 2010 serta 2011.

“Ibu bapa adalah pendorong kuat dan tulang belakang yang sentiasa bersama saya semasa berdepan kesukaran dalam pelajaran melengkapkan Ijazah Sarjana Muda Doktor Perubatan Veterinar di UMK.

“Selainnya, dua lagi abang adalah hafiz yang turut membantu serta tujuh lagi adik-beradik berjaya dalam pelajaran turut menjadi pembakar semangat,” katanya.

Minat Haiwan

Mengulas berkait minat terhadap haiwan terutama binatang buas bermula ketika berada di sekolah menengah dan kerap kali menjadi sukarelawan di Zoo Negara Malaysia, Ampang, Selangor.

“Ketika itu, saya dapat mendekati banyak binatang buas untuk memberikan makanan dan sempat memperoleh pengalaman merawat seekor harimau belang betina bernama Pia yang mengalami muntah.

“Saya juga sangat teruja melakukan pemeriksaan kesihatan terhadap singa serta menyimpan hasrat membuka sebuah klinik haiwan pada masa depan,” katanya.


Awas, Haid Tidak Teratur Antara Simptom Pra Menopaus Ramai Wanita Tidak Sedar

Apabila usia kian meningkat dan memasuki fasa menopaus mampu membuatkan wanita berasa diri tidak lagi sempurna. Ini kerana fasa ini wanita akan   mengalami kemerosotan kesihatan apatah lagi kewanitaan.

Adalah penting bagi seorang wanita untuk mengenali gejala-gejala pra menopaus yang mungkin tidak disedari selama ini.

Pra menopaus adalah suatu fasa dalam kehidupan seorang wanita yang berlaku beberapa tahun sebelum wanita itu mengalami menopaus yang sebenar.

Keadaan ini berlaku apabila kelenjar ovari mula kurang berfungsi dengan tidak mengeluarkan hormon estrogen secukupnya. Namun ketika ini ovum, benih wanita masih lagi dikeluarkan, tetapi tidak sebagaimana ketika berumur 20-an.

Pra menopaus boleh bermula apabila seorang wanita mencapai umur 40an, namun ada kalanya ia bermula seawal 30-an.

Fasa ini berlangsung selama 4 tahun secara purata, namun ada wanita yang mengalaminya untuk beberapa bulan dan ada juga yang mengalaminya selama 10 tahun.

Selalunya doktor akan membuat diagnosis wanita telah mengalami pra menopaus secara klinikal sahaja iaitu berdasarkan simptom-simptom yang dialami.

Namun cara terbaik ialah dengan membuat pemeriksaan darah untuk melihat kepekatan hormon didalam darah.Oleh kerana dalam fasa Perimenopause ini, kepekatan hormon mungkin berubah-ubah, maka ada baiknya lakukan beberapa siri pengambilan darah sebagai perbandingan.

Seseorang dikatakan telah memasuki fasa Menopause apabila dia sudah tidak mengalami kedatangan darah haid selama SETAHUN.

Tanda-tanda Memasuki Fasa Pra Menopaus:

1. Kitaran haid tidak teratur

2. Sakit pada payudara

3. Rasa kurang bernafsu untuk bersama suami

4. Rasa panas badan

5. Rasa kekeringan pada faraj dan menyebabkan rasa sakit ketika bersama suami

6. Perubahan mood yang tidak menentu

7. Masalah sukar tidur

8. Adakalanya mengalami masalah membuang air kencing seperti terkencing ketika batuk atau bersin atau ketawa dan tidak dalam menahan kencing.

Kebanyakan wanita yang mengalami pra menopaus akan mengambil pil penambah hormon. Namun begitu, jika tidak mengalami apa-apa masalah atau gejala yang teruk, tidak perlu mengambil pil hormon ini.

Antara cara lain yang boleh dilakukan untuk mengurangkan gejala pra menopaus ini:

Melakukan senaman ringan.

Tidur yang cukup dengan bangun dan tidur pada waktu yang tetap.

Mengawal berat badan’

Mengambil multivitamin dan pil kalsium (jika tidak boleh minum susu) setiap hari.

Minum air secukupnya.

Namun demikian, kepastian hanya dapat dibuat dengan pemeriksaan darah untuk menguji kepekatan hormon. Dapatkan pemeriksaan lanjut dengan doktor jika mengalami tanda-tanda ini.

Sumber: Blog Dr Zubaidi Hj Ahmad


Ada Sebab Dr Ni Larang Isterinya Masak Guna Minyak Yang Sama!

Menggoreng boleh dikatakan setiap hari kita memasak menggunakan teknik ini. Bukan sahaja mudah malah tidak dinafikan makanan yang disediakan enak rasanya.

Sama ada menggoreng ikan, daging, ayam, sotong hinggalah menggoreng kuih, bahan utama perlu ada semestinya minyak masak.

Menyentuh tentang minyak masak yang digunakan, mungkin ada yang masih belum tahu bahawa sebaik-baiknya tidak diulang guna, cukup sekali!

Ada sebab-sebabnya sebagaimana yang dikongsikan oleh Dr Ahmad Samhan yang turut melarang isterinya menggunakan minyak masak yang sama setiap kali menggoreng.

Nak tahu lanjut, sila baca perkongsian ini.

Jangan guna minyak masak berulang kali.

Ini bahaya!

Minyak masak yang digunakan berulang kali boleh mengundang risiko mendapat penyakit atherosclerosis (salur darah tersumbat akibat menjadi keras dan tebal), penyakit hati, penyakit jantung, penyakit Alzheimer, Parkinson dan barah.

Ini kerana semasa menggoreng, minyak masak melepaskan sisa toksik dipanggil aldehydes yang tertinggal di dalam minyak.

Makanan yang digoreng menggunakan minyak yang diguna semula akan menyerap sisa toksik aldehydes tersebut.

Kebanyakan kita tidak membuang minyak yang telah digunakan dan menggunakanya lagi beberapa kali sebelum dibuang.

Pesanan saya,

✅ Sebaiknya minyak masak digunapakai maksimum sehingga dua atau tiga kali sahaja. Jika minyak berkenaan telah bertukar warna menjadi perang kehitaman, minyak berkenaan perlu dibuang.

✅ Minyak sisa menggoreng haiwan yang berdarah seperti ayam, ikan atau daging seelok-eloknya tidak diguna semula dan terus dibuang kerana darah haiwan itu akan meningkatkan kandungan karbon dan mengubah struktur asid lemaknya yang berbahaya kepada kesihatan.

✅ Hati-hati menggunakan minyak masak dalam peket 1kg. Kajian menunjukkan minyak dalam peket 1 kg ini tidak sihat mengikut piawaian yang ditetapkan Lembaga Minyak Sawit Malaysia.

✅ Elakkan dari membeli minyak yang tidak dapat dipastikan pengeluarnya walaupun harganya adalah lebih murah.

✅ Kurangkan tabiat makan makanan yang digoreng di luar rumah kerana dibimbangi peniaga menggunakan minyak masak yang dikitar semula kerana berharga murah dan dapat mengurangkan kos.

✅ Gunalah minyak yang mendapat pengesahan dari SIRIM sahaja untuk menjamin kesihatan kita.

Di rumah,saya memang melarang isteri untuk guna minyak yang sama. Cukup hanya sekali.

Jangan gunakan minyak masak berulang kali. Minyak yang dikitar semula hanya sesuai dijadikan biodisel untuk bahan bakar bukan untuk masak makanan.

Kongsikan info penting ini pada yang lain supaya lebih ramai tahu bahaya guna minyak masak berulang kali.

Sumber : Dr. Ahmad Samhan


Sayur Mudah Layu, Guna Bahan Ni Nak Basuh, Terus Segar Macam Baru Beli Di Kedai!

Amalan makan sayur ni bagus untuk kesihatan badan. Namun kadang kala, ada sayur yang dibeli di kedai mudah layu. Maklumlah kadang tak sempat nak masak, jadi sayur yang dibeli mula lah layu.

Jangan buang sayur ni! Jika sayur dah nak rosak ada caranya nak bagi kembali nampak kembali segar.

Selain petua mengunakan garam atau air sejuk, boleh ikut cara ini sebagaimana perkongsian di TikTok menerusi akaun Muaketom.

Jom lihat perkongsiannya.

Segar macam beli di kedai!

Rupanya ramai yang baru tahu

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Sarapan Oat Smoothies Homemade Bantu Lelaki Ini Turun 10kg Dalam Masa 2 Bulan Tanpa Supplemen. Yang penting Enjoy Diet!

DIET… sebut sahaja sudah membayangkan betapa sukarnya untuk mengatakan TIDAK kepada makanan yang selama ini menjadi kegemaran kita. Tetapi demi menjaga penampilan dan bentuk badan yang diingini, kenalah berkorban sikit kan.

Bukan hanya wanita, malah lelaki juga sangat menitikberatkan hal ini. Tidak mustahil la apa jua petua atau tip yang dikongsikan akan dicuba untuk melihat keberkesanannya.

Dengan hanya 2 bulan mengamalkan diet tersebut, lelaki ini berjaya menurunkan 10 kg. Wow menarik juga kan, yang penting diet nya hanya fokus kepada pengambilan makanan terutama pada waktu sarapan pagi.

Saya nak kongsi pula apa sarapan yang saya ambil sepanjang 2 bulan tu. Sepanjang tempoh diet, saya sarapan dengan oat smoothies home made je. Ala, bukan susah pun. Kejap lagi saya bagitau caranya.

Yang paling penting, bila sarapan dengan oat smoothies ni, perut boleh tahan sampai tengahari. Kalau setakat pukul 12 tengahari tu, biasanya memang tak rasa lapar sangat pun. Dalam pukul 10 pagi sampai 11 pagi, kau layanlah teh hijau segelas dua. Memang best!

SARAPAN NASI LEMAK PARU

Nak ceritanya, dulu-dulu saya ni peminat tegar nasi lemak tambah paru sambal. Memang sedap ya amat. Dalam seminggu, empat lima hari memang itulah sarapan saya. Sekarang dah insaf taubat nasuha. Okay habis cerita nasi lemak.

Saya punya resepi oat smoothies ni sebenarnya try and error je. Masa mula-mula diet, saya buat overnight oat. Sebelum masuk tidur, siap-siap campurkan oat dengan susu sebab nak bagi kembang elok. Esok pagi, makan. Tapi muak gila, macam nak termuntah.

Lepas tu, saya dapat idea dan ilham untuk buat oat smoothies ni. Sampai sekarang saya sarapan benda ni je pagi-pagi. Okay, dah ready nak belajar buat oat smoothies, kan.

BAHAN-BAHAN

300 ml susu segar rendah lemak
4-6 sudu besar oat
2 sudu Nestum

Guna tiga bahan ni saja. Masukkan tiga bahan ni dalam blender. Switch on blender, siap terus. Tunggu dalam 5 minit bagi dia kembang sikit. Kemudian, boleh minum dengan nikmatnya. Gila mudah dan pantas.

Kalau kau takda blender, kau campur dan rendam je 3 bahan tu selama 15 minit. Boleh juga. Tak payah nak pening-pening kepala, okay.

PAKAI SUSU SEGAR JENAMA APA

Sebelum mula diet, sejak kecik saya memang jenis tak suka minum susu segar rendah lemak ni. Biasanya kalau beli Dutch Lady tu, mesti beli perisa Coklat atau Strawberry.

Tapi dah nama pun nak diet, kan. Takkan kau nak buat oat smoothies campur susu perisa Coklat dan Strawberry yang manis tu. Memang kencing manis dan bertambah gemuklah kau dan aku. Haha!

Saya pakai susu segar jenama Farm Fresh. Boleh cari yang tutup oren atau tutup biru. Yang tutup biru lebih rendah lemak. Harga sama, takda beza walaupun lemak tutup oren lagi banyak.

Try and error. Sebelum nak tekad tetap dengan brand Farm Fresh, saya dah cuba buat oat smoothies dengan susu segar jenama HL, Dutch Lady, Summerfield, GoodDay, semuanya tak kena dengan tekak.

Bagi saya brand Farm Fresh yang paling sedap, tak muak. Yang paling penting, terang-terang dia kata “No sugar. No preservative”. Saya akan beli yang 2 liter punya, boleh tahan 6 hingga 7 hari. Tapi sebab anak saya pun suka, 3 hari habislah.

BOSAN SARAPAN YANG SAMA

Biasalah manusia ni cepat bosan, kan. Saya pun bosan juga asyik sarapan benda yang sama je berminggu-minggu. Jadi, saya fikir saya kena tambah sesuatu dalam oat smoothies saya tu.

Jenuhlah fikir akhirnya dapat idea untuk tambah pisang. Tak susah pun. Tiga bahan yang sama macam tadi, kau tambah saja dengan separuh pisang. Kau akan dapat rasa pisang dia sikit-sikit. Kalau nak letak sebiji terus pun boleh. Lagi sedap dan pekat wei.

Pisang apa yang saya pakai? Saya pakai pisang jenis Cavendish. Ala, pisang yang cantik-cantik kat supermarket tu. Saya tak pernah cuba pisang lain untuk buat banana oat smoothies ni. Kau nak cuba, dipersilakan.

Sekali sekala saya akan buat juga Nescafe oat smoothies. Saya pakai Nescafe Gold. 3 bahan yang sama, cuma kau tambahlah separuh sudu Nescafe Gold tu. Rasa dia memang terangkat beb. Lagi sedap daripada kopi Starbucks!

JADUAL MAKAN SEHARI

9.00 am: Oat smoothies + air kosong

11.00 am: Teh hijau + air kosong

1.00 pm: Buah + teh hijau

3.00 pm: Air kosong

6.00 pm: Ayam dan sayur grill + air kosong

9.00 pm: Teh hijau

Untuk makan malam, saya memang ambil sebelum pukul 7 malam. Nasi suku pinggan masa makan malam. Tapi saya tak makan nasi hari-hari pun. Ikut mood.

ENJOY MY DIET

Ada yang tanya, saya ni diet atkin ke. Jawapannya tak. Saya diet ikut suka saya. Saya enjoy turun berat 10 kg dalam 2 bulan. Saya cheat day 2 hari seminggu. Biasanya, saya cheat day hari Sabtu dan Ahad.

Kau faham-fahamlah, weekend kan. Banyak jemputan kenduri itu ini, balik kampung pula ibu dan mak masak sedap-sedap takkan tak nak makan beb.

Saya makan nasi suku pinggan pada hari diet. Kadang-kadang sehari saya tak makan nasi sebab tak teringin sangat dah dengan nasi tu. Makan ayam dan sayur grill tu pun dah kenyang.

Kadang-kadang kitorang masakkan untuk anak. Anak-anak makan tak habis, saya tolong habiskan juga. Tapi masih jaga kuantiti makanan tu lah. Kena faham pasal pengambilan kalori.

Yang paling penting, saya enjoy jaga makan, tak stress, tak berlapar sebab sarapan dengan oat smoothies, tak kembung perut sebab teh hijau sangat membantu. Tau-tau dalam masa 2 bulan dah turun 10 kg. Best sangat.

PENAFIAN

Panjang dah saya kongsikan dalam artikel ni. Kalau kau perasan, kat wall Facebook saya banyak sharing pasal kewangan dan hartanah je sebelum ni. Tapi apalah guna jaga kewangan saja kalau tahap kesihatan ke laut.

Jadi, supaya orang tak salah faham, saya nak tegaskan kat sini yang saya bukanlah dietitian, dan bukan juga doktor. Apa yang saya cerita ni adalah apa yang saya lalui sendiri.

Hari tu masa viral pasal teh hijau, dengar cerita banyak tempat kehabisan stok teh hijau terutamanya Speedmart. Entah-entah kali ni, susu Farm Fresh pulak yang habis stok. Baik kau cepat-cepat beli kejap lagi. Haha! – HF


“Mama Jahit Pakai Tangan, So Sweet Of You.” Bella Astilah Dedah Wajah Anak Kedua, Beri Nama Ara Adreanna. Comelnya!

Isteri kepada penyanyi dan pelakon Aliff Aziz itu memuat naik gambar bersama dua orang anaknya yang diambil menerusi sebuah sesi fotografi. Malah, Bella dan anak-anaknya kelihatan segak menyarungkan busana sedondon.

Perkongsian terbaru itu dimuat naik  menerusi laman Instagramnya. dalam masa yang sama, Bella turut mengumumkan nama puteri yang baru dilahirkannya pada 18 Julai lalu.

“Sangat berharga dan comel. Selamat datang ke dunia, puteri kecilku @araadreanna.

“Menjadi ibu membuatkan saya sangat penat dan sangat gembira! Saya rasa sangat bersyukur, Alhamdulillah,” tulis Bella di ruangan kapsyen.

Dalam pada itu, Bella turut berterima kasih kepada ibunya, Eina Astillah yang menjahitkan baju untuk puteri kecilnya malam sebelum sesi fotografi diadakan.

“Terima kasih mama @eina_astillah jahitkan baju untuk Ara pada malam sebelum photoshoot.

“Mama jahit pakai tangan jak, so sweet of you,” tulis Bella lagi.

Bella dan Aliff berkahwin pada 9 September 2016 dan dikurniakan seorang anak, Ayden Adrean yang kini berusia empat tahun.

Namun rumah tangga pasangan ini pernah dilanda badai dan sah bercerai pada Mei 2019 tetapi rujuk kembali dalam tempoh iddah.


Sebulan Berpuasa, 3 Menu Berasaskan Ikan Ni Perlu Buat. Enak & Mudah Je Nak Masak!

Sebulan berpuasa tentu kita sebagai ibu akan memikirkan menu yang enak untuk dijadikan hidangan untuk berbuka mahupun bersahur.

Oleh itu, mungkin 3 menu berasaskan ikan yang ini boleh dijadikan antara senarai menu perlu buat untuk Ramadan kali ini.

Resipi Sup Ikan Merah

Tumis sampai brown bawang merah, bawang putih, dan halia(hiris boleh, tumbuk boleh)masukkan 1 sudu rempah sup dan tumis sekejap..masukkan serai sebatang( titik) ,akar ketumbar..dan sup bunjut.. masukkan air..

Bila dah reneh, masukkan ikan..
Bila ikan dah hampir masak, masukkan garam secukup rasa..masukkan tomato dan batang celery.. dah siap boleh taburkan daun sup/daun ketumbar/daun bawang ikut kesukaan..

Saya tumis pakai sesudu minyak zaitun sahaja..

Kalau suka masam boleh letak asam keping atau asam limau..saya tak letak..

Credit : Ainn Mustafar

RESEPI IKAN MERAH MASAK CUKA

Memang ramai Yang suka masakan nih,tapi teragak2 Nak masaksebabnya risau terlebih masam,terkurang masam,terlebih masin..nampk simple masakan nih Kan..,tapi tak kena pada Cara memasaknya,kemungkinan Kurang selera mahu memakannya.

BAHAN-BAHAN
1 kilo potongan ikan merah
3-4 sudu besar cuka masakan
10batang cili padi merah(jangan dikatok)
½ biji timun Di potong
1 Biji tomato(dibelah 6)
1 sudu besar biji sawi
1 Biji bawang besar dipotong bulat
3 ulas bawang putih Di hiris
2 cm halia(dihiris)
1 batang serai(dikatok)
½ sudu kecil garam
400-500ml air
1 sudu serbuk perasa Knorr atau maggi
¼ sudu kecil serbuk kunyit

CARA MEMASAK
1)ikan dicuci bersih Dan direndam sebentar bersama air garam,bilaskan Dan lumurkan bersama garam Dan kunyit untuk mengoreng ikan
2)panaskan minyak didalam kuali,masukkan biji sawi(biarkan biji sawi meletup letup)sebentar
3)masukkan halia,bawang putih Dan serai,masak sehingga sedikit keperangan Dan Dan Naik bau..
4)masukkan bawang merah Dan cili padi merah
5)masukkan cuka Dan air,serbuk kunyit,garam Dan serbuk perasa(Rasakan seperti Yang dimahukan)
6)madukkan ikan,timun Dan tomato…biarkan ianya masak seketika..Dan padam Kan API
7)siap dihidang Dan dimakan bersama nasi

Kredit: nurul Ateekah mahn

IKAN SIAKAP MASAK KENGSOM

Bahan bahan:
1 ekor ikan siakap
1/2 biji nenas
Kangkung
2 batang serai – ketuk
1 biji limau nipis
Garam
Gula

Bahan kisar:
2 tangkai cili merah
8 tangkai cili padi
1 biji bawang besar – sederhana besar
6 ulas bawang putih
Sedikit belacan
1 inci kunyit hidup

Cara cara:
1. Masukkan bahan kisar dan air secukupnya ke dalam periuk. Masak hingga mendidih.

2.Masukkan nenas dan serai. Masak hingga mendidih seketika, sebelum dimasukkan ikan.

3.Setelah ikan masak, masukkan garam dan gula.

4.Tutup api dan masukkan kangkung kerana mahu kangkung yang masih rangup.

5.Masukkan perahan jus limau. Kacau rata. Sedia untuk dihidangkan.

Nota:
Masakan Thailand, mesti ada masam, manis dan pedas.

*** Kredit resepi asal dari blog azie kitchen.


Akibat Lama Tak Tukar Hos Gas, Wanita Ni Kongsi Pengalaman Untuk Peringatan Semua!

Malang tidak berbau, siapa sangka wanita ini berdepan suasana cemas saat menyediakan hidangan untuk keluarganya bila mana dapur memasak tiba-tiba terbakar.

Berkongsi pengalaman tersebut di akaun fbnya, diharapkan lebih ramai antara warganet cakna dan beringat betapa pentingnya membuat pemeriksaan hos dan kepala gas demi untuk keselamatan.

Nak tahu lanjut kisahnya, ini perkongsiannya.

Apa yang berlaku ini akan saya jadi kan peringatan dan lebih berhati-hati untuk masa akan datang..

Alhamdullillah kepala gas dan hos gas suami dah beli dan tukar.. Cuma nak memasak tu perlukan keberanian sehari dua ni…

Moga kita-kita yang dah lama tak cek atau tukar hos dan kepala gas boleh tukar kepada yang lebih selamat.. Semoga Allah melindungi kita semua…

Hari ni saya sangat bersyukur pada Allah.. Sebab gerak kan hati saya duduk lama dekat dapur tunggu air mengelegak nak rebus spagheti.. Ni Kuah bolognaise dah siap masa ni..

Sebelum ni memang ada bau gas.. Tapi fikir sebab api terpadam ke apa.. dan kepala gas dekat dapur tu tadi tak tercabut.. Sebab suami kena buka guna handrill untuk tukar yang baru tadi.. Dekat sini paip gas ni kebocoran..

Biasa saya duduk depan sementara tunggu air mengelegak.. Anak pulak jenis suka mengulang pergi dapur.. Tadi rasa lain sangat.. Dan duduk pulak menghadap dapur gas.. Biasa saya akan membalakangkan dapur sebab nak kena kipas di depan..
Tiba-tiba tadi bunyi berdesing siap pakej api keluar…

Saya dah panik sangat-sangat.. Dah lari pergi depan.. Saya pikir tak boleh jadi ni.. Lari ke dapur balik sambil suruh anak kecik 2 orang p duduk luar.. Saya terus off kepala dapur gas.. dan automatik api padam dan tetap lari pergi depan..

Dengan berdebar dan gigil…. Allah sahaja la tahu… Telefon suami bagitahu..nasib la rumah jenis dapur udara banyak dan dapo depan tingkap.. Kalau tak.. Boleh jangka kalau terlewat atau duduk di depan.. Lagi pun dapur saya tu dinding awning n cuaca tengah panas tadi..

Hati-hati semua… Saya dah kena ni jadi trauma pulak.. Beringat-ingat selepas ni…

Terkhilaf taj cek kepala gas dan tukar.. Dah kena macam ni lagi kerap saya cek…
Menaip pun masih mengigil… Hilang selera nak makan..

Edit:
Kejadian ni mengingatkan saya 3 minggu lepas bila masuk zon merah HTJ melawat pekerja suami kebetulan saluran gas tercabut dan mengeluarkan api semasa buat kerja welding dan mengalami lecuran sedikit dan kebetulan juga baru masuk zon merah masa tu perempuan vietnam terbakar seluruh muka dan paha kerana dapur gas meletup ketika memasak…


Ibu Kandung, Mak Mentua Duduk Satu Bumbung, Che Ta – “Seorang Cakap Melayu, Seorang Inggeris, Terhibur Jadinya!”

“Dekat rumah saya sekarang ada ibu dan mak mentua, baru sahaja ibu Zain tinggal bersama kami sekitar dua bulan lalu.”

Itulah pengakuan pelakon dan usahawan, Rozita Che Wan, kepada Media Hiburan yang menjelaskan bahawa ibu suaminya yang juga merupakan pelakon, Zain Saidin, iaitu Siti Aisyah Abdullah baru sahaja jalani pembedahan dan penting untuknya mempunyai penjaga bagi memastikan keadaannya terjaga.

“Saya beritahu suami, saya terbuka sekiranya Mummy (panggilan kepada ibu mentua) tinggal bersama-sama. Saya percaya rezeki dan memuliakan orang tua. Tambahan pula ada di antara anaknya yang kini sudah bekerja di luar negara.

“Jadi Zain pujuk ibunya supaya tinggal bersama kami sekeluarga. Syukur Mummy pun tiada masalah dan saya gembira kerana sekurang-kurangnya dapat melihatnya di depan mata.

“Cuma kadang-kadang rasa seronok juga tengok ibu saya dan Zain bersembang. Seorang cakap bahasa Melayu, seorang lagi cakap Inggeris, terhibur jadinya. Adalah mereka kawan untuk mengisi masa bersama.

“Ibu Zain baru-baru ini terjatuh dan pinggulnya retak hingga terpaksa jalani pembedahan. Jadi lebih baik sekiranya dia tinggal bersama. Umurnya pun sudah 76 tahun,” katanya.

Dalam pada itu, Che Ta juga tak kurangnya memberikan pendapat mengenai spektikal bahawa menantu pasti rasa tak selesa sekiranya ada mentua menghuni kediaman sama.

“Dia macam ni, bila kita sayangkan suami, sudah tentu kita mahu dia pun dapat pahala atas asbab dengan apa yang kita lalukan. Pada masa sama, kita perlu sayang ahli keluarga suami, macam famili sendiri.

“Jadi pada saya tiada istilah susah untuk ibu mentua tinggal bersama menantu perempuan contohnya. Ibu mentua pun seorang yang mudah diuruskan dan bukan cerewet.

“Kalau ada isu sekalipun, lebih kurang tu halalkan lah. Kita tidak boleh nak berkira atau rasa dia boleh terima kita seratus peratus. Begitu juga sebaliknya. Yang penting bagi saya bertolak ansur.

“Lain orang mungkin berbeza pandangannya. Cuma di sini saya bertuah kerana mempunyai ibu mertua yang tak cerewet” katanya lagi.

Sumber : Media Hiburan


Teman Suami Tonton Cerita Kegemaran. Ini Caranya Nak Tawan Hati Suami

Dalam hidup berpasangan, suami isteri bukan saja perlu ‘standby’ untuk tempuh bermacam-macam dugaan hidup. Tapi juga kena bijak merancang pakej kehidupan dengan seni rumahtangga yang bijak!

Sebagai isteri, seharusnya kita bersyukur kerana dikurniakan suami untuk tempat bergantung. Walaupun anda Majistret dan suami cuma pun hantar surat, seharusnya anda gembira dan bersyukur kerana setiap pasangan itu juga adalah rezeki daripada Tuhan.

Ramai orang berkata tidak akan dekat dengan orang yang penuh dengan kejahatan. Tapi seharusnya sebagai manusia kerdil, kita perlulah sentisa melihat dan ambillah kebaikan walaupun cuma SATU dalam kejahatan seseorang. Ini membuktikan tiada manusia yang sempurna.

Jom semak 7 Tips menarik ni~

1. Senyum bila bercakap dengan suami. Kalau boleh, bercakaplah dengan suara yang rendah, dan sedikit manja. Bukan orang lain pun..suami sendiri. Kalau muda-muda dulu selalu buat, jadi teruskan sampai anak 5,6 atau 7

2. Sediakan masakan atau makanan kegemaran suami. Kalau tak reti masak, jangan bimbang beli saja di restoran mak mah. Atau cara malas, sediakan secawan kopi dan surat khabar sebagai ‘combo’. Pasti suami senyum riang.

3. Teman suami tonton cerita kegemaran mereka. Jangan duk sibuk layan fesbuk atau ‘whatsapp’ ketika menonton ‘movie’ bersama. Suami pantang bila ditanya “eh kenapa jadi camtu bang?” – selalunya suami mahukan anda sama-sama fokus menonton dengan dia.

4. Sambut suami dengan wajah yang bersih, ceria dan wangi bila suami balik dari kerja. Jangan mengeluh depan suami atau membebel bila dia melangkah masuk ke dalam rumah. Sebaiknya, tenangkan hati si suami yang letih setelah bersesak-sesak tempuh traffik jem atau baru kena marah dengan bos di tempat kerja tadi. Tanya dia, “nak makan dulu atau tidur terus.. ?” pasti senyum dia dengan layanan anda.

5. Sekali sekala tu, offer diri untuk picit-picit badan atau kepala suami. Suami ni biasanya nak sedap dan di manjakan oleh isteri. Fakta yang perlu tahu, suami sebenarnya lebih manja daripada anak dan perlukan perhatian.

6. Jangan biarkan rumah berselerak. Walaupun orang lelaki ni jenis yang sepah-sepah, tapi mereka sebenarnya suka suasana yang bersih dan tersusun. Cara ini akan bantu hidupkan suasana ringkas dan tenang dalam diri suami lagi-lagi jika sedang dilanda masalah.

7.  Update diri supaya tidak selekeh depan mata suami. Anda boleh semak majalah fesyen terkini untuk pikat semula hati suami.  Isteri harus ingat, berhias untuk suami itu wajib. Kalau dulu boleh pakai bedak 3 inci lipstik warna pink, sekarang jangan gatai2 repek bedak sejuk 24 jam dekat muka. Orang lelaki ni jenis yang suka kepada perkara yang cantik-cantik.

Sumber: info.gerobokanim.com


Jangan Cemas Bila Anak Tercekik Tulang,  Ambil 6 Bahan Ini Segera, Wajib Cuba!

Ikan terubuk memang sedap dimakan tetapi perlu berhati-hati kerana tulangkan berbentuk Y yang boleh buat kita tercekik tanpa dijangka.

Tak hanya ikan terubuk, ikan-ikan lain juga jika silap gaya boleh buat kita tercekik. Cemas? Jangan cemas kerana ada banyak makanan yang boleh membantu. Tapi perlu ada caranya. Jom cuba.

Akan tetapi perlulah diingatkan, jika makanan ini tidak dapat membantu menghilangkan tulang ikan yang tersangkut, ada baiknya anda segera ke klinik berjumpa doktor. Serahkan pada yang benar-benar pakar.

Jika tulang masih terlekat juga, jangan panik. Lakukan segera 6 langkah ini.

1.  Nasi

Kepalkan nasi menjadi sebesar bola ping pong  dan terus telan dengan diiringi bacaan bismillah dan selawat.

2. Madu

Celupkan jari ke dalam madu, selawat 3 kali dan hisap jari tersebut.

3. Air basuhan tangan kita

Caranya cuci tangan bersih dan ambil air masak dan basuh tangan anda menggunakan air tersebut dan minum semula air yang basuh tangan tersebut.

4. Pisang

Ambil sepotong pisang yang telah masak, kemudian telan. Lakukan beberapa kali.

5. Garam

Masukkan sedikit garam ke dalam secawan air suam dan minum air tersebut. Ketika minum, berikan tekanan semasa menelan air agar tulang tidak lagi melekat pada tekak.

6.  Roti

Gumpalkan roti membulat dan telan roti tersebut agar tulang dapat ditanggalkan.

Info tambahan:-

Namun jika masalah tidak dapat juga di atasi, segeralah berjumpa doktor untuk mendapatkan rawatan selanjutnya.


Tarik Minat Anak Mengaji, 13 Langkah Pasti Buat Anak Mula Tertarik Nak Baca!

Sedih melihat sebilangan besar anak-anak remaja kita tidak tahu membaca Al Quran. Mungkin pandai membaca tetapi tidak lancar dan langsung tidak mampu mempraktikkan setiap hari.

Apa lagi membaca setiap hari. Usahkan anak remaja, kita sendiri adakalanya termiss juga hari tanpa membaca Al Quran.

Tidak perlu menunggu waktu atau umur yang sesuai untuk memberi pendidikan islamik kepada anak anda. Ketika di dalam kandungan lagi, ibu boleh memilih untuk memperdengarkan bacaan ayat-ayat Al-Quran atau zikir secara berterusan kepada bayi di dalam kandungan.

Namun untuk bayi, anda bolehlah memperkenalkan secara perlahan dan berperingkat kepada mereka. Tip di bawah pastinya membantu anda.

1. Biasakan bayi anda di bawah usia satu tahun dengan bacaan ayat Quran atau perdengarkan kepadanya bacaan ayat-ayat suci ini saban hari untuknya.

2. Ajar anak mengenal huruf hijaiyyah melalui penggunaan kad imbasan. Biasakan huruf-huruf ini dalam setiap permainannya.

3. Perkenalkan Alif Ba Ta kepadanya secara berperingkat dan gunakan aplikasi paling menyeronokkan untuk menarik minat mereka membacanya.

4. Jika nyanyian dan alunan lagu berunsurkan ayat-ayat ini lebih mudah membuatkan mereka tertarik, gunakan pendekatan ini sebaiknya.

5. Jangan sekali-kali paksa anak. Pupuk minat mereka secara perlahan-lahan dan elakkan memaksa mereka.

6. Disiplinkan mengaji sekerap mungkin. Buat 5 hari seminggu sekitar jam 8.30 hingga 9.30 malam.

7. Bacakan surah pada anak sebelum mereka tidur malam dan sebelum mereka bangun dari tempat tidur waktu pagi. Lama-lama mereka boleh mengikut kita membacanya.

8. Dalam kereta, pasang CD mengaji setiap hari. Dengan hanya mendengar, lama kelamaan anak-anak boleh ‘tangkap’ dan ikut dengan sendirinya di mulutnya. Kita pun boleh tumpang hafal sekali.

9. Ketika membaca, sediakan gula-gula khas daripada madu, badam atau kismis supaya dapat menarik minat anak.

10. Setiap kali anak dapat menghafal satu surah, berikan sesuatu tanda ganjaran istimewa buatnya. Bukan mengajar tetapi ia salah satu cara mendidik.

11. Radio mengaji yang banyak dijual di pasaran sebenarnya sangat membantu. Perdengarkan padanya setiap hari sejak bayi lagi. Penting!

12. Sentiasa sebut kalimah Allah walau dimana berada. Ada waktunya anda sendiri yang harus sentiasa membaca supaya anak mendengar.

13. Beli dan gantikan buku/Al Quran yang baru untuk tarik minat anak.

Selamat mencuba!


Berjaya Transform Bilik Guru Jadi Lebih Modern Kontemporari & Hipster Hanya Bajet RM1200, DIY Dalam Masa 10 Hari. Para Pendidik Ini Dapat Pujian Warganet.

Siapa sangka, bilik guru yang dulunya biasa-biasanya  tetapi setelah di transformasi menjadi sebuah sebuah bilik hipster, kontemporari dan modern.

Umum sedia maklum sesi persekolahan yang sepatutnya bermula hari ini, 20 Januari secara bersemuka telah tertunda ekoran peningkatan kes Covid-19.

Namun begitu, tempoh ini tidak menjadi halangan buat guru-guru untuk memastikan sesi pembelajaran berlangsung seperti biasa mengikut jadual waktu belajar.

Oleh itu, demi merelasasikan mood pengajaran buat guru lebih ceria dan agresif, para pendidikan di sebuah sekolah di negeri Terengganu mengambil iniasitif bagi mencantikkan bilik guru.

Perkongsian oleh guru, Nordin Ismail begitu inspirasi mengenai transformasi bilik guru berkenaan.

Menurutnya makeover dalam tempoh 10 hari dengan bajet RM1200 hasil sumbangan cikgu-guru yang dilakukan secara DIY. Menarik jom kita lihat. buat guru-guru sekolah lain boleh cuba cara ini, barulah ‘jiwa muda’ untuk mendidik generasi muda hari ini.

“Feeling2” nak ada office cam office CEO syarikat besar cam dalam drama tv yg slalu aku layan.. Konon2 je la. Haha Tapi memandangkan bajet kurang and masa pun terhad…dapat make over bilik guru yg ala2 office CEO pun jadi la kan.

Walaupun sedikit sedih sbb sesi persekolahan tuk sesi 2021 tidak dapat dilaksanakan seperti yg aku harapkan disebabkan pendemic covid 19 yg semakin menggila tetap tak mematahkan semangat aku tuk make over bilik guru aku dan rakan2 guru. Amukan dalam tempoh 10 hari dengan berbekal bajet rm1200 hasil sumbangan cikgu2.

Bilik Guru SK Pak Ba, sebuah sekolah kurang murid (SKM) yg terletak diluar bandar Setiu, Terengganu berjaya di make overkan dari keadaan cam tongkang pecah kepada bilik guru yg berkonsep HIPSTER, KONTEMPORARI, MODERN LOOK dan yg paling penting hampir 100% melakukan DIY sendiri. Nak jimat duit punya pasal. Bila bajet ciput memang memaksa aku tuk lebih berkreativiti.

Dari segi penggunaan warna.. aku lebih berani kali ni dengan menggunakan warna gelap yg tak semua berani nak cuba iaitu warna coklat gelap yg jadi trend jugak la. Penggunaan playwood adalah cara paling tepat, cepat dan mudah tuk melaksanakan projek DIY yang memberikan impak besar kepada proses deko bilik guru kali ni. Tak hipster lagi tak tau la.

Susunan perabot dan penyelarasan ruang jugak penting memandangkan bilik guru kami agak kecil tp nak diadakan macam2 ruang seperti ngeteh corner, ruang pantry dan ruang ict. Hope..menjadi la kali ni. Setelah berbelas tahun akhirnya Bilik Guru SK Pak Ba akhirnya bertukar wajah pada Tahun 2021.

Aku sangat berterima kasih kat Guru Besar yang kacak lagi bergaya Ustaz Ghani Ali dan rakan2 guru yg sangat memberikan sokongan, kerjasama, kepercayaan dan sumbangan kewangan tuk menjayakan projek makeover bilik guru kite.

Ucapan terima kasih yang tidak terhingga juga buat individu belakang tabir yg banyak membantu aku tuk merealisasikan idea menjadi satu kenyataan iaitu Pengawal keselamatan sekolah Ku Luqman dan Saifol Mizan, akak kerani Kak Yah Zamaliah AbdWahab, Tukang kebun Mohd Rizal Mohd Rizal, akak clear kak dah Junaidah Junaidah dan bekas murid sk pak ba Hamdi Yaacob .

Semoga dapat memberikan sedikit idea dan inspirasi buat rakan2 diluar sana if terdetik nak deco bilik guru sekolah masing2. Lain padang lain belalang.. lain orang lain citarasa.

DIY YANG HEBAT!

RUANG KERJA PARA GURU

KEMAS SUSUN ATUR RAK PENGAJARAN

RUANG REHAT

Ruang keseluruhan PAK BA PANTRY

Wow hebat kan! Boleh buat di sekolah lain. Apa yang penting kena ada kerjasama.


Anak Sulung Pun Ada Perasaan. Jangan Biar Jadi Mangsa Keadaan. Deep!

Usah diabaikan anak sulung. Merekalah yang mengajar kita bagaimana menjadi ibu bapa kerana mereka yang pertama.

Kasih sayang kita pada mereka dulu sepenuh hati dan tiada lain. Kini setelah mempunyai anak lain, kasih anak sulung terpinggir.

Begitulah perkongsian saudara Mohd Fhais tentang anak sulung dan anak bongsu. Kena ada seimbang kasih sayang.

Anak sulung dan adik bongsu

Patut la ramai anak sulung ni jadi keras kepala dan susah dengar nasihat mak ayah. Rupanya mereka tak dapat rasa di sayangi dan di hargai.

Anak sulung selalu jadi mangsa keadaan..

Adik yang menangis tapi yang kena sound jangan bising mesti anak sulung. Kesian..

Adik nak susu dalam masa satu saat kita dah berlari buat tapi bila anak sulung minta macam-macam alasan kita bagi. Anak tu boleh terasa tau!

Adik yang main bersepah sepah, tapi si kakak atau abang pula yang kita suruh kemas. Konon nak ajar anak mengemas. Rasa tak adil..

Adik buat apa pun kita mudah ketawa walaupun dia buat perangai tapi anak sulung berlari balik sekolah datang kat kita tunjuk yang dia berjaya dapat bintang dalam kerja sekolah kita cakap “hmm, ok, bagus la”, macam tu je respon kita?

Memang patut la anak sulung selalu rasa cemburu dan dengki dengan adik beradik.

Dalam hati anak sulung ni mesti cakap adik perampas, adik dah kebas kasih sayang mak ayah dia.

Bagi anak sulung ni dapat adik dia punya trauma sama macam poligami. Sengsara ya amat bila terpaksa berkongsi kasih sayang.

Anak buat perangai bukan sebab dia dah jadi jahat tapi sebenarnya dia dah hilang trust dengan kita sebab kita terlalu lebihkan si adik.

Jadi sebelum kita nak hukum atau terlalu berkeras dengan anak sulung ingat la bahawa dia pun anak kita dan dia puan layak dapat kasih sayang kita.

Malah lebih layak di kasihi daripada adik beradik lain sebab dia yang sulung…

Wallahu A’lam,

Mohd Fhais
Anak sulung kena sayang adik adik


“Sekarang Giliran Saya Pula Bimbing Cikgu Hingga Ke Jannah.” Perkongsian Lelaki Ini Kahwini Guru Sendiri Selepas 5 tahun Menanti.

Segalanya bermula dengan usik-mengusik di sekolah, akhirnya membawa pasangan ini ke jenjang pelamin. Selamat disatukan sebagai suami isteri yang sah sabtu lalu, Muhammad Hazim Shahidan, 21, bertemu jodoh dengan bekas gurunya, Siti Aishah Pakechik.

Menurut Hazim, isterinya dahulu adalah guru bagi subjek Fizik di sekolah. Dia selalu mengusik dan bergurau kononnya mahu masuk meminang namun tidak diendahkan oleh Aishah.

“Hubungan kami mula rapat selepas saya tamat SPM. Saya selalu keluar dengan seorang akwan baik dan Aishah selalu bagi nasihat supaya kami melanjutkan pengajian. Dari situ saya mula menyayangi Aishah. Tetapi dia menolak dan buat tak tahu sahaja.

“Sehinggalah umur saya 21 tahun, saya minta Aishah beri masa sehingga 5 tahun dan saya akan masuk meminang. Tapi dia anggap itu sekadar gurauan dan cakap kalau tunggu, tualah saya.

“Sehinggalah saya sambung pengajian ke sebuah kolej swasta kira-kira tiga tahun lalu. Walaupun saya cuba dekati Aishah tetapi dia tidak terima. Mungkin kerana faktor usia jadi halangan waktu itu.

“Cuma Aishah cakap pada saya kalau betul-betul serius jumpalah keluarga dan selepas famili setuju baru dia terima,” demi membuktikan kesungguhan untuk memperisterikan bekas gurunya itu, Hazim mula membuat simpanan menggunakan duit syiling dan hasil simpanan tersebut sebanyak RM477 dia menggunakan sebagai modal untuk berniaga kecil-kecilan.

Untuk permulaan, Hazim menjadi dropsip untuk tudung dan beg selain menjual sarung tangan dapat sambutan. Selain keikhlasan yang ditunjukkan kepada famili serta Aishah sendiri, Hazim turut memohon petunjuk akan jodoh mereka ketika melakukan umrah Disember tahun lalu.

“Ketika di Tanah Suci, saya berdoa agar Allah mempermudahkan niat saya untuk menghalalkan hubungan kami. Pulang dari menunaikan umrah, saya suarakan hasrat sekali lagi untuk mengikat tali pertunangan dengan Aishah. Alhamdulillah perjalanan jodoh kami lancar dan dipermudahkan. Tarikh 11 Ogos lalu, kami sah bergelar suami isteri.

“Pertama kali saya lihat isteri di kantin sekolah, saya dapat rasakan sesuatu yang istimewa tentang dia. Senyuman dan sifat penyayang dia berjaya memikat hati saya. Masa tu saya abaikan perasaan itu memandangkan dia guru saya. Namun saya bersyukur kepada Allah kerana dia kini milik saya,” kata Hazim sambil berkata jarak usia antara mereka bukan penentu kebahagiaan sesebuah rumah tangga.

Tambah Hazim, yang penting keikhlasan, sentiasa bersikap jujur dalam perhubungan dan buktikan perasaan sayang itu melalui usaha.

Sementara itu, Siti Aishah berkata dia terbuka hati untuk menerima Hazim sebagai teman hidup selepas melihat keikhlasan dan kesungguhannya.

“Lama juga saya mengambil masa untuk menerima lamaran suami. Hanya selepas awal tahun ni baru saya benar-benar nekad dan terima lamarannya. Sedangkan dia sudah pernah menyuarakan hasrat beberapa tahun yang lalu.

“Keikhlasan dan kesungguhan dia berusaha untuk menghalalkan hubungan kami itu yang menyebabkan saya menerima lamarannya. Lagipun banyak yang dia korbankan sedangkan sebelum ini dia masih belajar. Daripada situlah yang membuatkan saya terpaut hati dan berani untuk menerima dia sebagai suami saya,”ujar Aishah sambal memberitahu suaminya kini bekerja sambilan selain berniaga kecil-kecilan.

Mengakui tidak pernah terbayang atau terfikir langsung akan berkahwin dengan anak muridnya sendiri, namun kuasa Sang Pencipta tiada siapa yang mampu menduga.

“Awalnya ketika suami melamar, saya hanya anggap itu gurauan dan abaikan saja. Waktu itu kami masih berstatus guru-pelajar dan dia pernah mengusik supaya tunggu dia 5 tahun sahaja kemudian kononnya dia akan meminang saya.

‘Waktu itu saya hanya jawab dengan ringkas, kalau tuggu kamu.. tua lah saya kalau macam tu. Tidak sangka selepas 5 tahun suami benar-benar mengotakan janjinya dan masuk meminang saya. Alhamdulillah kami telah bergelar suami isteri kini,” ulas Aishah lagi.

Terdahulu, majlis pernikahan pasangan ini menjadi tular selepas beberapa keping gambar pre wedding dan video akad nikah mereka dikongsi salah seorang rakan Hazim, Izzat Herman di Twitter.


Kalau Anak Lahir Tahun 2014 Hingga 2016. Wajib Ambil Tahu Ni!

Perkongsian daripada wanita ini berkenaan tarikh yang perlu diingat oleh ibu ayah jika mempunyai anak yang lahir pada tahun 2014 hingga 2016 ini elok juga terus dipanjangkan infonya.

Ini bertujuan agar lebih ramai ibu ayah yang cakna dan tidak terlepas pandang untuk mendaftarkan anak secara online untuk kemasukan ke sekolah.

Oleh itu, baca perkongsian ini.

[AMBIL TAHU] – DAFTAR ANAK DARJAH 1

Sesiapa yang mempunyai anak yang lahir pada 2014 (berumur 6 tahun pada 2020), yang lahir pada 2015 (berumur 5 tahun pada 2020) atau yang lahir pada 1.1.2016 (berumur 4 tahun pada 1.1.2020) wajib ambil tahu!

Guideline nya begini :-

1) Permohonan atas talian ini terbuka kepada seluruh negeri di Malaysia (Semenanjung Malaysia termasuk Sabah, Sarawak dan W.P Labuan)

2) Alert dengan website di mana pendaftaran secara online akan dibuka bermula 1 Mac 2020 https://public.moe.gov.my

3) Perlu print borang yang telah siap diisi nanti bersama dokumen yang diperlukan ke sekolah yang dipohon. Jadi boleh mula siapkan dokumen dari hari ini.

4) Dokumen yang diperlukan
– sijil lahir anak (salinan + asal)
– kad pengenalan ibu bapa (salinan + asal)
– surat nikah / cerai (salinan + asal)
– bil yang mempunyai alamat tempat tinggal
– sampul surat standard dan setem
– laporan doktor dan kad OKU jika berkaitan
– semua dokumen salinan perlulah disahkan sebelum dihantar ke sekolah

5) Alert dengan tarikh semakan status permohonan. Jika berjaya, boleh proceed no 3 dan 4. Jika tidak, perlu buat rayuan segera.

Jangan lupa kongsikan dengan kawan-kawan yang anaknya bakal bersekolah rendah di tahun hadapan.


“Allah Gantikan Yang Lebih Indah & Terbaik. Kena Redha, Ikhlas  Serta Sabar. Sari Yanti Keguguran, Netizen Titip Kata Nasihat.

Saat mahu meraikan kehadiran orang baru, pasangan ini dikejutkan apabila janin yang hampir berusia tiga bulan itu keguguran.

Berita itu dikongsikan oleh Jep Sepahtu menerusi laman instagramnya semalam.

“Minggu lepas abah bawa eya teman mama pergi hospital nak tengok adik. Adik eya dah nak masuk 3 bulan dah.

“Sekali masa check up haritu doctor bagitau adik eya tak bergerak lagi dah ??. Doakan mama eya selamat operation harini ya,”ujar Jep di kapsyennya.

Dalam pada itu, ramai yang melahirkan rasa simpati dan mendoakan semoga pasangan ini tabah dengan dugaan tersebut.